Πάλι με χρόνια με καιρούς… – ΟΝΗΣΙΛΟΣ\nΟΝΗΣΙΛΟΣ > Πάλι με χρόνια με καιρούς…\nΕίναι πρόδηλο πού οφείλεται η λεγόμενη πρόοδος των συνομιλιών και ποια λύση συζητείται στις συνομιλίες και, σήμερα, στη Νέα Υόρκη, μεταξύ του Προέδρου, του κατοχικού ηγέτη και του Γ.Γ. του ΟΗΕ. Πρόκειται για αντιγραφή ή προσθαφαιρέσεις στο σχέδιο Ανάν, για να βολεύει επί της ουσίας την τουρκική πλευρά και επικοινωνιακά την ελληνοκυπριακή. Όλη η προβολή των υφιστάμενων επιτευγμάτων υπό την έννοια της «συνέχειας του κράτους» (άρθρο 2, παρ. 1, εδάφιο α της Θεμελιώδους Συμφωνίας) ώς τη συμφωνία της 11ης Φεβρουαρίου (άρθρο 2, παρ. 2, εδάφιο α και γ) γίνεται στο σχέδιο Ανάν.\nΓίνεται αντιγραφή ουσιωδών διατάξεων του εν λόγω σχεδίου, το οποίο απορρίφθηκε από τον λαό, διότι κατανοήθηκε ότι τα ωραία λόγια περί της μίας κυριαρχίας και ιθαγένειας, καθώς και για τη συνέχεια της Κυπριακής Δημοκρατίας, ήταν και είναι ο ψεύτικος χρυσός, επισφαλών νομικών και πολιτικών θεμελίων, που δεν θα μπορούσαν να αντέξουν τους κραδασμούς που θα προκαλούνταν στο μέλλον.\nΖούμε τον ίδιο μύθο με το 2004. Η 11η Φεβρουαρίου είναι πιστό αντίγραφο των πρώτων παραγράφων του σχεδίου Ανάν. Το ίδιο ισχύει και για την απαγόρευση απόσχισης όπως και για τον αδιαίρετο χαρακτήρα του πολιτειακού συστήματος και του ισότιμου καθεστώτος (άρθρο 1, παρ. 6 και άρθρο 2, παρ. 1, εδάφιο α και γ). Απλό παράδειγμα περί του τι υπάρχει πίσω από τον κάλπικο χρυσό του σχεδίου Ανάν και του εν δυνάμει όμοιου σχεδίου λύσης, αποτελούν τα ζητήματα της μίας και ενιαίας κυριαρχίας, της ιθαγένειας και της συνέχειας του κράτους.\nΓια παράδειγμα: Εφόσον στην 11η Φεβρουαρίου δεν υπάρχει σαφής αναφορά σε ενιαίο λαό, δίδεται η δυνατότητα όπως οι έννοιες Ελληνοκύπριοι και Τουρκοκύπριοι ερμηνεύονται στη βάση των δυο λαών, δηλαδή αυτού των Ελληνοκυπρίων και εκείνου των Τουρκοκυπρίων. Και ως εκ τούτου είναι πρόδηλη, όπως θα δούμε στη συνέχεια, και η διχοτόμηση της ενιαίας κυριαρχίας. Συναφείς διχοτομικές ερμηνείες που μπορούν να δοθούν στο πλαίσιο της εν δυνάμει ομοσπονδιακής λύσης είναι οι ακόλουθες:\n1. Για τη νομική ισοτιμία καθεστώτος. Το γεγονός αυτό παραπέμπει σε ισοϋψή συντάγματα, που σημαίνει ότι κανένα των τριών (ελληνοκυπριακό, τουρκοκυπριακό και κοινό) δεν υπερισχύει του άλλου, και σε τεμαχισμό της κυριαρχίας μέσα από την κατανομή εξουσιών και δικαιοδοσίας μεταξύ των δυο συνιστώντων κρατών από τη μια και μεταξύ αυτών και της Κεντρικής Κυβέρνησης από την άλλη.\n2. Για την ιθαγένεια, η οποία χωρίζεται σε άλλες δυο εσωτερικές (πολίτες των συνιστώντων κρατών), που είναι συνδεδεμένη, δηλαδή η εσωτερική ιθαγένεια, με το δικαίωμα της ψήφου. Και εξηγούμε: Πλην κάποιας ποσόστωσης, οι Ελληνοκύπριοι δεν θα έχουν ψήφο στο βορρά. Θα έχουν μόνο το δικαίωμα να ψηφίζουν στις ευρωεκλογές και στις τοπικές εκλογές.\nΑυτά τα δικαιώματα τα έχει οποιοσδήποτε Ευρωπαίος πολίτης στις χώρες της Ε.Ε. ανεξαρτήτως εάν είναι η πατρίδα του. Εκείνο που τον ξεχωρίζει από τους υπόλοιπους πολίτες μιας χώρας είναι το δικαίωμα της ψήφου σε εθνικές εκλογές. Η Κερύνεια είναι η πατρίδα μας. Η σχέση μας μαζί της δεν είναι η ίδια ούτε με εκείνη των Βρυξελλών ούτε με αυτήν του Βερολίνου.\nΔεν μπορούμε να είμαστε ξένοι ή τουρίστες στην πατρίδα μας. Αυτή δεν είναι λύση καν ομοσπονδίας, αλλά συνομοσπονδίας, διότι το πολιτικό δικαίωμα του εκλέγειν και του εκλέγεσθαι είναι αυθύπαρκτο με την πατρίδα, με το κράτος στο οποίο ανήκει ένας πολίτης, χωρίς εδαφικούς και ρατσιστικούς περιορισμούς. Εάν σήμερα σε μια ελεύθερη πατρίδα δεν ασκεί κάποιος το δικαίωμα της ψήφου σε έναν συγκεκριμένο γεωγραφικό χώρο της πατρίδας του, αλλά σε κάποιον άλλο, δεν σημαίνει ότι δεν έχει δικαίωμα να μετακινηθεί την επαύριον από τη Λεμεσό στη Λάρνακα, μεταφέροντας και τα εκλογικά του δικαιώματα.\nΤο δικαίωμα της ψήφου είναι συνυφασμένο με την πατρίδα και την ύπαρξη μίας και μόνης κυριαρχίας, δηλαδή αυθύπαρκτης δέσμης εξουσιών και δικαιωμάτων που πηγάζουν από τον λαό, ανήκουν στον ίδιο και ασκούνται από τον ίδιο και προς όφελός του χωρίς διακρίσεις. Το ατομικό δικαίωμα της ψήφου, που είναι ένας από τους βασικούς πυλώνες της δημοκρατίας, θα παραχωρείται στην περίπτωση της κυπριακής ομοσπονδίας επί τη βάσει εθνολογικών κριτηρίων.\nΗ περίπτωση αυτή δεν είναι ίδια με εκείνην του ετεροδημότη, ο οποίος, όπως περιγράψαμε ανωτέρω, μπορεί ανά πάσα στιγμή να επιλέξει τον νέο τόπο που θα ψηφίζει, όπου δηλαδή θα ασκεί τα δικαιώματα τού εκλέγειν και του εκλέγεσθαι, καθώς και όπου θα έχει την εργασία του και τη διαμονή του. Στην κυπριακή ομοσπονδία, το στοιχείο της απαγόρευσης άσκησης ψήφου στο βορρά οφείλεται στο γεγονός ότι κάποιος έχει ελληνική εθνική καταγωγή και εσωτερική ταυτότητα-ιθαγένεια ή νομική ιδιότητα πολίτη τού ελληνοκυπριακού συνιστώντος κράτους.\nΤο παράδοξο είναι ότι η «νομική» και «πολιτική θεμελίωση» ενός τέτοιου μέτρου πηγάζει από την εισβολή και την κατοχή. Έχουμε και διχοτομική και ρατσιστική νομική θεμελίωση, που ουδεμία σχέση έχουν με τις σύγχρονες ομοσπονδίες, τις αρχές και αξίες της δημοκρατίας και της Ε.Ε. Αντιθέτως, πρόκειται για την εφαρμογή του Οθωμανικού Δικαίου. Στην Οθωμανική Αυτοκρατορία, δικαίωμα ψήφου είχαν οι μουσουλμάνοι.\nΟι χριστιανοί για να αποκτήσουν δικαίωμα ψήφου έπρεπε να γίνουν μουσουλμάνοι και από Έλληνες, Τούρκοι. Το ίδιο θα γίνει και με την ομοσπονδιακή λύση. Μόνο εάν όσοι των Ελληνοκυπρίων αποποιηθούν την ελληνοκυπριακή εσωτερική τους ιθαγένεια και αιτηθούν της ιδιότητας Τουρκοκύπριου πολίτη από το τουρκοκυπριακό συνιστών κράτος, θα έχουν δικαίωμα ψήφου. Εάν εγκριθεί η ιδιότητα του πολίτη του τουρκοκυπριακού συνιστώντος κράτους, χάνεται η ιδιότητα του πολίτη του ελληνοκυπριακού συνιστώντος κράτους. Μόνο δηλαδή εάν από Έλληνες γίνουμε Τούρκοι θα έχουμε δικαίωμα ψήφου στην Κερύνεια και στον λοιπό βορρά.\nΕπί των ανωτέρω προστίθεται και το θέμα του κατάλοιπου εξουσίας. Στο σχέδιο Ανάν αναφερόταν ότι οι εξουσίες που δεν ανήκουν στην Κεντρική Κυβέρνηση ανήκουν στα συνιστώντα κράτη (άρθρο 2, παρ. 1, εδάφιο γ), τα οποία ως εκ τούτου θα μπορούσαν να παράγουν πρωτογενές δίκαιο. Καθόλου τυχαίο δεν είναι το γεγονός ότι ο κ. Ακιντζί επιμένει στο πρωτογενές δίκαιο ισχυριζόμενος ότι η δικαιοδοσία για τις βασικές ελευθερίες θα ανήκει στα συνιστώντα κράτη, τα οποία θα τις ρυθμίζουν επί τη βάσει νομοθεσιών και συμφερόντων.\nΣχετικό θέμα είναι η συμφωνία της Κυβέρνησης με την τουρκική πλευρά ότι: Α. Τα συνιστώντα κράτη θα έχουν τη χωριστή δικαιοδοσία εμπορικών συναλλαγών. Β. Θα υπάρξει απόκλιση από την ελευθερία αγοράς και πώλησης ακίνητης περιουσίας στο βορρά για κάποιο χρονικό διάστημα, το οποίο δεν έχει καθοριστεί ακόμη.\nΣυναφής με τα ανωτέρω είναι η δήλωση Ακιντζί, ότι με τη λύση η τουρκική πλευρά θα έχει πλειοψηφία επί του πληθυσμού αλλά και επί του εδάφους από την πρώτη στιγμή της λύσης. Αυτό το επιτυγχάνει: 1. Με την αφαίρεση του δικαιώματος της ψήφου στους Ελληνοκυπρίους επί τη βάσει του Οθωμανικού Δικαίου. 2. Με τις αποζημιώσεις. Γιατί υπόσχονται σε πρόσφυγες και μη, ιδιοκτήτες περιουσιών στα κατεχόμενα, ότι θα πάρουν αποζημιώσεις. Ερώτημα: Περί χρημάτων τον αγώνα ποιούνται και όχι περί ηθικής και δημοκρατικότητας;\nΚαι το λέμε αυτό διότι παροτρύνονται οι Ελληνοκύπριοι να δώσουν τις περιουσίες τους έναντι χρημάτων για να είναι ο βορράς εσαεί τουρκικός. Πάλι με χρόνια με καιρούς, πάλι δικά μας θα ‘ναι… Ούτε καν αυτό θα ισχύσει. Διότι διά των υπογραφών μας και διά της πώλησης της γης μας θα νομιμοποιηθεί η εισβολή. Και πού θα βρεθούν τα χρήματα για τις αποζημιώσεις; Όπως υποστηρίζει ο Πρόεδρος στην επιστολή του προς τον Γ.Γ. του ΟΗΕ, την οποία επέδωσε στο Νταβός, θα βρεθούν από δωρητές και από δάνεια. Επειδή είναι δύσκολο να καλυφθούν τα χρήματα από δωρητές, η κύρια επιλογή είναι αυτή των δανείων.\nΕίναι γι’ αυτόν τον λόγο που ο Πρόεδρος ζητά από τον Γ.Γ. του ΟΗΕ να είναι ξεκάθαρος ο τρόπος των εγγυήσεων για να δοθούν τα δάνεια, καθώς και οι τρόποι της αποπληρωμής τους. Με άλλα λόγια, πάμε σε νέα μνημόνια. Και πότε θα τα ξοφλήσουμε όταν για το υφιστάμενο μνημόνιο θα πληρώνουμε ώς το 2031; Η αλήθεια, όμως, είναι ότι θα δανειστούμε για να γίνει ο βορράς τουρκικός. Για πάντα. Πρόκειται για δρόμο χωρίς επιστροφή.\nΓια ποια συνέχεια του κράτους γίνεται λόγος, όταν η Κυπριακή Δημοκρατία, όπως αναφέρει και ο σύμβουλος του Προέδρου Πόλυς Πολυβίου, δεν θα υπάρχει από την έγκριση της λύσης, αφού θα έχουμε «νέο κράτος», μια «νέα τάξη πραγμάτων»; Υπάρχει και κάτι άλλο, εξίσου σημαντικό: Μπορεί να υπάρχουν γνωματεύσεις για τη συνέχεια του υφιστάμενου κράτους, αλλά και οι Τούρκοι μπορεί εν συνεχεία να εμφανίσουν άλλες τόσες με τις δικές τους νομικές ερμηνείες.\nΗ συνέχεια της «Κ. Δημοκρατίας» και του ψευδοκράτους\nΆλλωστε, όπως αναφέρει ο μακαρίτης καθηγητής του Διεθνούς Δικαίου, Ίαν Μπράουνλι, είναι πολύ δυσδιάκριτα τα όρια μεταξύ συνέχειας και διάδοχων κρατών και αποκρύβουν σκοπιμότητες αναλόγως της περίπτωσης. Ένα από τα κριτήρια της συνέχειας του κράτους είναι η ανάληψη νομικών και οικονομικών υποχρεώσεων. Επί τούτου τονίζουμε τα εξής:\n1. Ας πάρουμε ως παράδειγμα τη Σοβιετική Ένωση και τη Ρωσία. Είναι μεν η Ρωσία ως κράτος η συνέχεια της Σοβιετικής Ένωσης και ως εκ τούτου δεν υπέβαλε αίτηση ένταξης στον ΟΗΕ, διατήρησε τη θέση τής Σοβιετικής Ένωσης στο Συμβούλιο Ασφαλείας και ανέλαβε τις ευθύνες και τις υποχρεώσεις της Σοβιετικής Ένωσης, ως τέτοιας, διεθνώς, αλλά ταυτοχρόνως η Σοβιετική Ένωση διαλύθηκε σε 15 κράτη.\nΑπό αυτά, η Ουκρανία, παρότι δεν υπέβαλε αίτηση ένταξης στον ΟΗΕ, ανέλαβε τις δικές της διεθνείς ευθύνες και υποχρεώσεις ως διάδοχο κράτος και όχι ως συνέχεια της Σοβιετικής Ένωσης. Με την Κοινοπολιτεία Ανεξαρτήτων Κρατών, η οποία προηγήθηκε της πλήρους διάλυσης, τα κράτη της Σοβιετικής Ένωσης αποφάσισαν πώς θα διαμοιραστεί η περιουσία της και πώς θα αναληφθούν τα χρέη. Συνεπώς, δεν είναι μόνο η Ρωσία που ανέλαβε διεθνείς υποχρεώσεις και δικαιώματα που απορρέουν από τη διάλυση της Σοβιετικής Ένωσης, αλλά και τα κράτη τα οποία θεωρήθηκαν ως διάδοχα και όχι ως συνέχειά της.\nΗ ανάληψη νομικών, πολιτικών και οικονομικών υποχρεώσεων ή ακόμη και η νέα υποβολή ή όχι αίτησης ένταξης στον ΟΗΕ -κριτήρια που προβάλλονται για να θεμελιωθεί η συνέχεια της Κυπριακής Δημοκρατίας μέσα από μια ομοσπονδιακή λύση- δεν καθορίζουν κατά τρόπον αποκλειστικό και απόλυτο εάν ένα κράτος είναι συνέχεια κάποιου προϋπάρχοντος ή εάν είναι διάδοχό του. Υπάρχουν και πολιτικά κριτήρια, συμφέροντα, καθώς και η ισχύς του κάθε κράτους, που λαμβάνονται υπόψη.\n2. Ερώτημα: Εφόσον γίνεται αποδοχή των υποχρεώσεων του ψευδοκράτους προς την Τουρκία, όπως είναι τα χρέη ή σειρά παράνομων συμφωνιών, δεν σημαίνει, ταυτοχρόνως, ότι αναγνωρίζεται το ίδιο το ψευδοκράτους αφού θα αποτελεί, πλέον, ένα από τα δυο συστατικά, συνιστώντα κράτη της ομοσπονδίας με ισότιμο καθεστώς; Τα συνιστώντα ή συνιδρυτικά, κατά την τουρκική εκδοχή, κράτη, δεν θα προκύψουν, όπως τονίζει ο κ. Ακιντζί, από τον ουρανό. Είναι το σημερινό ψευδοκράτος και οι ελεύθερες περιοχές της Κυπριακής Δημοκρατίας.\nΕάν η ανάληψη των διεθνών υποχρεώσεων σημαίνει τη συνέχεια ενός κράτους, τι να υποθέσουμε; Να υποθέσουμε ότι η αποδοχή της εκπλήρωσης των υποχρεώσεων του ψευδοκράτους θα σημαίνει ότι η ομοσπονδία δεν θα συνιστά μόνο τη συνέχεια της Κυπριακής Δημοκρατίας, αλλά και τη συνέχεια του ψευδοκράτους, το οποίο θα νομιμοποιηθεί ως ισότιμο συνιστών κράτος μέσα από τα χωριστά δημοψηφίσματα; Η Τουρκία έχει φροντίσει να δώσει τη δική της ερμηνεία, την οποία κατέθεσε ενώπιον της Ε.Ε. στο πλαίσιο του Συμβουλίου Σύνδεσης και το 2014 και το 2015, προβάλλοντας τον εξής ισχυρισμό:\nΤο κράτος της Ζυρίχης προέκυψε από τη χωριστή έγκριση των Ελληνοκυπρίων και των Τουρκοκυπρίων με βάση την αρχή της αυτοδιάθεσης. Η Άγκυρα θεωρεί ότι η Ζυρίχη προέκυψε από δυο λαούς, αφού το δικαίωμα της αυτοδιάθεσης παραχωρείται επί τη βάσει του άρθρου 1, παράγραφος 2, του Χάρτη των Ην. Εθνών. Η Τουρκία, ακόμη και αν αναφερθεί στη «συνέχεια της Κυπριακής Δημοκρατίας», στο πλαίσιο της ομοσπονδίας, την εννοεί στη λογική των δυο λαών, από τους οποίους πηγάζουν χωριστές κυριαρχίες.\nΚαι όταν γίνεται αναφορά σε συνέχεια της Κυπριακής Δημοκρατίας μέσω της ομοσπονδίας, έχουμε τη μία όψη του νομίσματος. Διότι και η τουρκική πλευρά -δηλαδή η άλλη όψη του νομίσματος- ισχυρίζεται ότι, μέσα από την ομοσπονδία, προκύπτει η συνέχεια του ψευδοκράτους και των υποχρεώσεών του, μόλις το νέο πολιτειακό σύστημα θα τεθεί σε ισχύ. Άλλωστε, μόλις τεθεί σε ισχύ η ομοσπονδία δεν θα υπάρχει καμιά δυνατότητα επιστροφής στο ενιαίο κράτος. Θα διαλυθεί, όπως έγινε με τη Σοβιετική Ένωση.\nΚαι η ομοσπονδία δεν θα είναι συνέχεια μόνο της Κυπριακής Δημοκρατίας, αλλά και του ψευδοκράτος, το οποίο θα αναγνωριστεί μέσα από τα δημοψηφίσματα και θα συνεχίσει να υπάρχει ως ισότιμου καθεστώτος συνιστών κράτος. Εκείνο που ενδιαφέρει τη διεθνή κοινότητα είναι η εκπλήρωση των υποχρεώσεων των Ελληνοκυπρίων ως Κυπριακής Δημοκρατίας και των Τουρκοκυπρίων ως ψευδοκράτους.\nΣυνεπώς, με την ομοσπονδία ουσιαστικά εξαφανίζεται η Κυπριακή Δημοκρατία και γίνεται ελληνοκυπριακό συνιστών κράτος, ενώ την ίδια στιγμή εμφανίζεται, όπως τονίζει ο κ. Ακιντζί, στο διεθνές σύστημα το ψευδοκράτος ως τουρκοκυπριακό συνιστών κράτος. Στην πράξη θα συνεχίσουν να υπάρχουν ο νότος και ο βορράς. Η Κυπριακή Δημοκρατία υποβαθμίζεται σε νότο και ελληνοκυπριακό συνιστών κράτος και το ψευδοκράτος αναβαθμίζεται και νομιμοποιείται ως βορράς και τουρκοκυπριακό συνιστών κράτος. Συνθέτουν μια νέα συνεταιρική τάξη πραγμάτων, στο πλαίσιο της οποίας θα αναληφθεί η εκπλήρωση των υποχρεώσεών τους και δη των χρεών τους έναντι τρίτων.\nΑυτό σημαίνει ότι ακόμη και αν για λόγους πολιτικούς και οικονομικούς (βλέπε αποπληρωμή χρεών) θεωρηθεί η ομοσπονδία ως συνέχεια:\n1. Της «Κυπριακής Δημοκρατίας» αλλά στα εδαφικά όρια που καθόρισε η εισβολή.\n2. Του ψευδοκράτους, η ουσία είναι η εξής: Η πολιτειακή δομή της Κυπριακής Δημοκρατίας θα διαλυθεί, όπως συνέβη και με αυτήν της Σοβιετική Ένωσης. Η Κυπριακή Δημοκρατία, ενώ ήταν μια και ενιαία πολιτεία, θα αντικατασταθεί από δυο ισότιμες μεταξύ τους πολιτείες και από μια Κεντρική Κυβέρνηση. Ερώτημα: Εάν διαλυθεί η διζωνική δικοινοτική ομοσπονδία, ποιο από τα δυο ισότιμα συνιστώντα κράτη θα αναγνωρίζεται; Το ελληνοκυπριακό, το τουρκοκυπριακό ή και τα δυο; Ποιο από τα δυο θα είναι η συνέχεια του νέου πολιτειακού συστήματος;\nΕάν η Κυπριακή Δημοκρατία κατά τη διάρκεια της εισβολής δεν ήταν ενιαίο κράτος, αλλά ομόσπονδο, το ψευδοκράτος θα ήταν ήδη αναγνωρισμένο. Διότι θα διέθετε όλα τα στοιχεία επί τη βάσει των οποίων θα ήταν δυνατό να διεκδικήσει αναγνώριση, όπως είναι το έδαφος, ο πληθυσμός, η διοίκηση και η άσκηση εξουσίας. Σήμερα τα στοιχεία αυτά, λόγω του ενιαίου χαρακτήρα του κράτους, της εισβολής και της βίαιης μετακίνησης πληθυσμών καθώς και του εποικισμού, δεν έχουν νομική υπόσταση.\nΑυτή η νομική υπόσταση θα δοθεί μέσα από την ομοσπονδία και τη στέρηση του δικαιώματος της ψήφου, της αναγνώρισης χωριστής διοίκησης, εδάφους και πληθυσμού για να είναι ο βορράς εσαεί τουρκικός. Για ποια λοιπόν απελευθέρωση γίνεται λόγος και για ποια επανένωση με την ομοσπονδία; Ο βορράς θα είναι για πάντα τουρκικός. Αυτήν τη λύση θέλουμε; Αυτήν τη λύση έχει νομιμοποιηθεί να συζητά σήμερα ο Πρόεδρος της Δημοκρατίας με τον Γ.Γ. του ΟΗΕ στη Νέα Υόρκη;


Μόνο στην Ελλάδα: Στην εταιρεία που υποτίμησε το Ελληνικό δίνουν και την μελέτη για τον ΟΛΠ | eReportaz\nΜόνο στην Ελλάδα: Στην εταιρεία που υποτίμησε το Ελληνικό δίνουν και την μελέτη για τον ΟΛΠ\nΣτην γνωστή εταιρεία Αmerican Appraisal Hellas ανέθεσε το ΤΑΙΠΕΔ την αποτίμηση του ΟΛΠ.\nΠροφανώς οι επικεφαλής του Ταμείου και προφανώς ο πρόεδρός του, κ. Στέργιος Πιτσιόρλας, έμειναν απόλυτα ικανοποιημένοι από τις υπηρεσίες που παρείχε η εν λόγω εταιρεία στην αποτίμηση του Ελληνικού.\nΠροφανώς για το ΤΑΙΠΕΔ δεν παίζουν κανένα ρόλο τα πορίσματα των πραγματογνωμόνων (Αναματερού και Μελά) τα οποία αποτελούν και τον κορμό της δικογραφίας που χειρίζεται ο εισαγγελέας, κ. Ιωάννης Δραγάτσης που διερευνά την ιστορία μεταβίβασης του Ελληνικού στην εταιρεία Lamda Development.\nΤα πορίσματα που είχε αποκαλύψει η δημοσιογραφική έρευνα του ereportaz (διαβάστε εδώ) είναι πραγματικά κόλαφος. Κάνοντας φύλλο και φτερό οι δυο πραγματογνώμονες τον φάκελο της μεταβίβασης κατέληξαν στο συμπέρασμα ότι η American Appraisal Hellas υποτίμησε (από δυο μέχρι και πέντε φορές) την αξία του ακινήτου. Οι κ.κ. Αναματερός και Μελάς εντόπισαν πλήθος εκτιμητικών λαθών που οδήγησαν στην πραγματοποίηση μιας ιδιωτικοποίησης-φιάσκο η οποία μάλιστα τότε είχε καταγγελθεί από τον ΣΥΡΙΖΑ.\nΒέβαια οι καιροί άλλαξαν, ο ΣΥΡΙΖΑ έγινε κυβέρνηση και οι αντιδράσεις «κάμφθηκαν». Μάλιστα εντύπωση προκάλεσε ακόμη και σε κυβερνητικά στελέχη μια πρόσφατη συνέντευξη του κ. Πιτσιόρλα ο οποίος παρέβλεψε την ύπαρξη πολυσέλιδων πορισμάτων και ουσιαστικά τα είδε όλα μια χαρά στην περίπτωση του Ελληνικού και της American Appraisal.\nH συνέντευξη- δημόσια τοποθέτηση του κ. Πιτσιόρλα ο οποίος τοποθετήθηκε στην συγκεκριμένη θέση για να προστατεύει το δημόσιο συμφέρον και τη δημόσια περιουσία και να την αξιοποιεί προβλήθηκε από μεγάλο μέρος των ΜΜΕ που περιέργως είχαν ξεχάσει να αναφερθούν στα αποτελέσματα της εισαγγελικής έρευνας.\nΈτσι τώρα το ΤΑΙΠΕΔ προχωρά ακάθεκτο και επιλέγει την ίδια εταιρεία για τον ΟΛΠ. Η είδηση έχει ως εξής: «Η American Appraisal Hellas από κοινού με την Επενδυτική Τράπεζα της Ελλάδος έχει επιλεγεί ως δεύτερος ανεξάρτητος αποτιμητής στο πλαίσιο της διαδικασίας ιδιωτικοποίησης του ΟΛΠ, όπως γνωστοποίησε το ΤΑΙΠΕΔ».\nΑναμένεται απλά να διαπιστωθεί εάν και η νέα εκτίμηση θα είναι το ίδιο «επιτυχής» με την προηγούμενη.


Κυριάκος Κούρτης: Δολοφονήθηκε στην Αυστραλία ο επιχειρηματίας - Hellenic Voice\nΑρχική Κόσμος Κυριάκος Κούρτης: Δολοφονήθηκε στην Αυστραλία ο επιχειρηματίας\nΚυριάκος Κούρτης: Μια είδηση που προκαλεί σοκ και ερωτηματικά έρχεται από το Σίδνεϊ της Αυστραλίας. Νεκρός είναι ο 39χρονος Κύπριος επιχειρηματίας, Κυριάκος Κούρτης. Ο άτυχος άνδρας δολοφονήθηκε τα ξημερώματα της Κυριακής 24 Μαΐου στο σπίτι του στη συνοικία Ρίβερστοουν της αυστραλιανής μεγαλούπολης. Όπως είναι φυσικό, θλίψη και οργή υπάρχει στην κυπριακή και την ελληνική κοινότητα.\nΣύμφωνα με πληροφορίες, ο Κυριάκος ή Κέβιν Κούρτης δέχτηκε άγρια επίθεση από ομάδα πέντε μασκοφόρων. Ήδη, η Αστυνομία του Σίδνεϊ έχει συλλάβει δυο εφήβους 16 και 17 ετών για τη δολοφονία. Ο Κύπριος επιχειρηματίας ήταν στο σπίτι του στο βορειοδυτικό Σίνδεϊ, το μοιραίο βράδυ, όταν, σύμφωνα με την ανακοίνωση της αστυνομίας «μια ομάδα τουλάχιστον πέντε ανδρών εισέβαλαν στο σπίτι, τον μαχαίρωσαν και εξαφανίστηκαν».\nΤην ώρα της επίθεσης στο σπίτι μαζί με τον άτυχο 39χρονο Κυπριακής καταγωγής, ο οποίος είχε χωρίσει από την επί χρόνια σύντροφό του τον περασμένο Μάρτιο, βρίσκονταν ένα φιλικό του πρόσωπο, με το οποίο έβλεπαν ταινία. Οι δυο νεαροί που συνελήφθησαν και κατηγορούνται για δολοφονία εντοπίστηκαν σε κοντινό σπίτι από ειδικά εκπαιδευμένα σκυλιά της αστυνομίας. Δεν τους επέτρεψαν να βγουν με εγγύηση και θα δικαστούν τον Ιούλιο.\nΕικόνα από το Instagram του άτυχου Κυριάκου\nΣυνεχίζονται εντατικά οι έρευνες\nΗ Αστυνομία συνεχίζει τις έρευνες για να εντοπίσει τα άλλα τρία άτομα που εισέβαλαν στο σπίτι του Κούρτη, ενώ προσπαθούν να εξακριβώσουν και το κίνητρο της δολοφονικής επίθεσης. Αυτό αποτελεί άλλο ένα μεγάλο ερωτηματικό, αφού ο 39χρονος Κύπριος επιχειρηματίας ήταν χαμηλών τόνων και έκανε πολύ ήσυχη ζωή. Είχε γεννηθεί στην Αυστραλία, αλλά όσο ήταν μικρός η οικογένειά του επέστρεψε στην Κύπρο. Ο Κυριάκος Κούρτης επέστρεψε στην Αυστραλία πριν από οκτώ χρόνια.\nΦίλη του Κέβιν Κούρτη δεν μπορεί να πιστέψει πως έφηβοι τον σκότωσαν. Όπως είπε, ο 39χρονος δεν ήταν μπλεγμένος με «σκοτεινούς» ανθρώπους, ούτε και έκανε ναρκωτικά. Η αστυνομία ερευνά το αν ο Κούρτης γνώριζε τους νεαρούς που τον μαχαίρωσαν μέχρι θανάτου. Το ένα σενάριο είναι να στοχοποιήθηκε και το άλλο να γνώριζε τους δράστες. Οι συγγενείς του άτυχου Κέβιν προσπαθεί να συγκεντρώσει χρήματα προκειμένου να μεταφερθεί η σορός του 39χρονου στην Κύπρο, όπου ζει ακόμη η μητέρα του.\nΠροηγούμενο άρθρο34χρονη βιτριόλι: «Δεν είναι απίθανο να πρόκειται για συμβόλαιο που εκτελέστηκε από γυναίκα»\nΕπόμενο άρθροΕπενδύσεις: Ανοίγει ο δρόμος για τη χρηματοδότηση Ανανεώσιμων Πηγών Ενέργειας


Κίνα Προσαρμοσμένο μαύρο κοντό μανίκι Jumpsuit προμηθευτές & κατασκευαστές & Εργοστάσιο - Lancai\nΑυτό το στυλ είναι μαύρο μανίκι short-sleeve, στρογγυλό λαιμό, μανσέτα μανικιών και την άκρη του παντελονιού έχουν σχισμένο σχέδιο. Είναι πολύ κατάλληλο για κυρίες μόδας γραφείου. Το στυλ είναι λεπτό και το χρώμα είναι πλούσιο. Εάν χρειάζεστε περισσότερα χρώματα, παρακαλούμε επικοινωνήστε μαζί μας!\nDongguan Lancai Ένδυμα Εταιρεία είναι επαγγελματίας κατασκευαστής ενδυμάτων που σε αυτόν τον κλάδο πάνω από 15 χρόνια. Μπορούμε να παρέχουμε τόσο OEM και ODM υπηρεσία. Έχουμε τμήμα ανάπτυξης και δικούς μας σχεδιαστές.\nΜαύρο κοντό μανίκι Jumpsuit Προμηθευτής Κίνα\nΗ εταιρεία μας παράγει υφαντά και πλεκτά ρούχα. Τα κύρια προϊόντα είναι casual φορέματα, φούστες, κορυφή μπλούζα, παντελόνια για τις γυναίκες. Η ομάδα πωλήσεών μας 24 ώρες σε απευθείας σύνδεση για την εξυπηρέτηση των πελατών, 1/2 ώρα για να απαντήσει στην ερώτησή σας και να σας δώσει την πρόταση για το σχεδιασμό ενδυμάτων ως αίτηση. Στείλτε την ερώτηση για περισσότερες λεπτομέρειες!\nHot Tags: μαύρο μανίκι short-sleeve, Κίνα, προμηθευτές, κατασκευαστές, εργοστάσιο, εξατομικευμένες, γίνονται στην Κίνα\nΈνα ζευγάρι: Προσαρμοσμένο μαύρο μανίκι για άνδρες\nHot Πωλήσεις Επίσημες λινά ζακέτες γυναικών\nΓυναικεία πράσινα και λευκά φορέματα


Οι μηνιαίες προβλέψεις του Οκτωβρίου, αναλυτικά για όλα τα ζώδια! - LoveLetters\nHome LoveStars Οι μηνιαίες προβλέψεις του Οκτωβρίου, αναλυτικά για όλα τα ζώδια!\nNow reading: Οι μηνιαίες προβλέψεις του Οκτωβρίου, αναλυτικά για όλα τα ζώδια!\nΟι μηνιαίες προβλέψεις του Οκτωβρίου, αναλυτικά για όλα τα ζώδια!\nΟ Σεπτέμβριος πέρασε γρήγορα και δεν προλάβαμε να ολοκληρώσουμε υποθέσεις που ακόμα εκκρεμούν και μας κρατάνε σε μια ένταση αλλά και στασιμότητα που δεν μας επιτρέπει να πάμε ένα βήμα παρακάτω. Μπαίνουμε όμως στον Οκτώβριο που είναι ο μήνας που κάνει την ανατροπή και μας βοηθά να επανέρθουμε δυναμικά στην δράση να πιστέψουμε στον εαυτό μας να πάρουμε τα πάνω μας και να προχωρήσουμε στην επίτευξη των στόχων μας χωρίς να φοβόμαστε κάτι. Οι εσωτερικοί φόβοι που είχαμε ή ακόμα έχουμε θα διαλυθούν και θα δώσουν την θέση τους στην αισιοδοξία που θα μας οδηγήσει στην επιτυχία θα βγούμε από την αδράνεια και θα ενεργοποιηθούμε δυναμικά μέσα στο περιβάλλον μας.\nΣε αυτό μας βοηθά η επιστροφή του Πλούτωνα στον Αιγόκερω, του Κρόνου στον Υδροχόο και του Δία στον Υδροχόο από τις που δίνουν ένα εντυπωσιακό σκηνικό φέρνουν σημαντικές αλλαγές και ανατροπές αφορούν επαγγελματικά και προσωπικά ζητήματα, μπαίνουμε σε μια νέα περίοδο άνθισης που θα πάρουμε πρωτοβουλίες που αφορούν φιλικές σχέσεις, το εγώ γίνεται εμείς, οι ασχολίες μας θα αφορούν συλλογική προσπάθεια και θα βρισκόμαστε κοντά σε άτομα που θα μας βοηθήσουν στη θέματα μας, οι συμβουλές τους θα είναι αρκετά εποικοδομητικές, μπορούμε με άνεση να προωθήσουμε στόχους και φιλοδοξίες να γίνουμε οι πρωταγωνιστές του μήνα.\nΣυγκεκριμένα θα υπάρξει σημαντική αλλαγή μέσα στο μήνα που θα είναι η επιστροφή του Ερμή σε ορθή πορεία στον Ζυγό στις 19 Οκτωβρίου, μια επιστροφή που μας δίνει την ευκαιρία να προχωρήσουμε με σιγουριά στην υλοποίηση των στόχων μας-σχέσεις και συνεργασίες βρίσκονται στο προσκήνιο η επικοινωνία με σημαντικά πρόσωπα δίνει θεαματικά από τελέσματα. Είναι η κατάλληλη στιγμή να προβούμε σε συμφωνίες αλλά και συνεργασίες που θα εκτελεστούν μέσα από συζητήσεις που θα κάνουμε και θα αλλάξουν τον τρόπο σκέψης μας προς το καλύτερο.\nΜέσα στο μήνα η Νέα Σελήνη στον Ζυγό στις 6 Οκτωβρίου ενδέχεται να αλλάξει για λίγο το κλίμα που επικρατεί και να προκαλέσει ένταση και θολό τοπίο που θα έχει αρνητικό αντίκτυπο στις σχέσεις μας με τους άλλους αλλά και σε συνεργασίες αρκετά σημαντικές, και αυτό συμβαίνει καθώς τα Φώτα βρίσκονται σε ιδιομοιρική σύνοδο με τον Άρη στον Ζυγό. Προσοχή στην συμπεριφορά στον τρόπο που διαχειριζόμαστε καταστάσεις και άτομα καθώς ενδέχεται ανταγωνιστικές τάσεις να ενοχλήσουν κάποια άτομα-κλειδιά που παίζουν ρόλο στη καριέρα μας, τα νεύρα και η ένταση είναι αρνητικοί οιωνοί που οδηγούν σε τσακωμούς και από μάκρυνση ακόμα και από τα πιο κοντινά και αγαπημένα μας πρόσωπα.\nΘα πρέπει να προσέξουμε τις κινήσεις και τα λόγια μας ίσως να ξεφύγουμε από τα επιτρεπτά όρια και να πούμε κάτι που θα ενοχλήσει τους άλλους και να μην μπορούμε μετά να τα καλύψουμε. Καλό είναι να βρούμε τις ισορροπίες και μηχανισμούς αυτοσυγκράτησης που θα μας βοηθήσουν να βάλουμε τα θεμέλια και τις σωστές βάσεις σε σημαντικές σχέσεις της ζωής μας, οι διαπροσωπικές σχέσεις βρίσκονται σε μια ακανόνιστη πορεία και πρέπει να τις προστατεύσουμε ότι και να γίνει. Από την άλλη θα υπάρξουν και νέες γνωριμίες που αρχικά μπορεί να μην φαντάζουν ιδανικές αλλά στην πορεία ίσως να παίξουν ρόλο στα επαγγελματικά και στα προσωπικά μας.\nΛίγο πιο μετά στις 7 Οκτωβρίου η Αφροδίτη από τον Τοξότη αυξάνει την ανάγκη της διαφυγής από την καθημερινότητα η κούραση κάνει δυναμικά την εμφάνιση της, σωματική και ψυχική, η ανάγκη για απόδραση μας οδηγεί σε μικρούς προορισμούς παρέα μόνο με τα πολύ κοντινά μας άτομα. Σύμμαχος η αισιοδοξία η καλή διάθεση το έντονο πάθος-με την καλή έννοια, συμβάλουν στην καθημερινότητα και ομορφύνουν κάθε στιγμή που περνάμε είτε μόνοι μας είτε με τους φίλους μας ή και με την οικογένεια μας.\nΣτις 19 Οκτωβρίου ο Ερμής επιστρέφει σε ορθή πορεία στον Ζυγό μια όψη αρκετά θετική για όλα τα ζώδια η επικοινωνία με άτομα που αγαπάμε βρίσκεται στα ύψη οι διαπροσωπικές σχέσεις πρωταγωνιστούν γεμίζουμε με αισιοδοξία και θετικότητα, είμαστε σε θέση να ξεπεράσουμε κάθε εμπόδιο και πρόβλημα που παρουσιάζεται στο δρόμο μας και εμποδίζει στόχους και σχέδια μας. Αν πιστέψουμε στον εαυτό μας και ψάξουμε βαθιά μέσα μας να βρούμε τις αντοχές που έχουμε τότε θα μπορέσουμε να επιβιώσουμε ακόμα και σε αντίξοες συνθήκες που θα δημιουργήσουν προβλήματα σε όλους τους τομείς και θα μας κρατήσουν δέσμιους των βαθύτερων επιθυμιών μας.\nΣτις 20 Οκτωβρίου η Πανσέληνος στον άξονα Ζυγού – Κριού δημιουργεί ένα θολό τοπίο μέσα στο οποίο νιώθουμε εγκλωβισμένοι και πιεσμένοι γεγονός που έχει αρνητικό αντίκτυπο στα επαγγελματικά μας αλλά και στην καριέρα μας. Έφτασε η στιγμή να αλλάξουμε ριζικά την καθημερινή ρουτίνα να ασχοληθούμε με ενέργειες που μας βοηθούν να παραμείνουμε σε υψηλά επίπεδα δημιουργικού οίστρου να περάσουμε στην επόμενη φάση της ανοδικής πορείας.\nΣτις 23 Οκτωβρίου ο Ήλιος περνάει στον Σκορπιό και νιώθουμε την ανάγκη να κλειστούμε στον εαυτό μας, να μείνουμε για λίγο μακριά από όλους και όλα. Σε πρώτο πλάνο εμφανίζονται οικονομικά ζητήματα που μας απασχολούν αρκετά, ήδη από τον προηγούμενο μήνα υπήρχαν εκκρεμότητες που παραμένουν άλυτες και έφτασε η στιγμή να τακτοποιήσουμε θέματα να ξεκινήσουμε την από ταμίευση καθώς τα έξοδα μας είναι περισσότερα από τα έσοδα και αυτό μας οδήγησε σε οικονομική πτώση.\nΘα μας απασχολήσουν αρκετά οικονομικές υποθέσεις ακόμα και δανειακές υποχρεώσεις που σχετίζονται με το δημόσιο με ασφαλιστικούς οργανισμούς που χρήζουν άμεσα λύση. Η ψυχολογική διάθεση θα έχει και αυτή τα σκαμπανεβάσματα μας στο προσκήνιο επικρατεί καχυποψία αισθανόμαστε πως τα άτομα που είναι δίπλα μας δεν μας καταλαβαίνουν για αυτό και προτιμάμε να κρατήσουμε στάση-απόστασης από όλους και όλα και να κλειστούμε για λίγο στον εαυτό μας.\nΣτις 30 Οκτωβρίου ο Άρης περνάει στον Σκορπιό, σε ένα ζώδιο που του ταιριάζει αυτό σημαίνει πως βρίσκεται στην παραδοσιακή του κυβέρνηση. Νιώθουμε έντονα την ανάγκη να ξεφύγουμε από τον ασφυκτικό κλοιό που έχουμε δημιουργήσει εμείς στον εαυτό μας και να ξαναμπούμε δυναμικά στο παιχνίδι της δράσης. Θα ασχοληθούμε με ενέργειες που θα αναδείξουν τα ταλέντα μας θα πείσουμε συνεργάτες και ανωτέρους για την αξία μας. Συναισθηματικά υπάρχουν ακόμα κάποια σκαμπανεβάσματα που μας κρατάνε σε στασιμότητα και δεν μας βοηθούν να επιτύχουμε αυτά που θέλουμε αλλά η πίστη στον εαυτό μας δίνει ώθηση και άνοδο σε όλους τους τομείς.\nΦίλοι μου Κριοί, ο μήνας θα σας αποτρέψει από τις παρορμητικές επιλογές, θα σας βοηθήσει να σκεφτείτε στρατηγικά και να διεκδικήσετε με μέθοδο. Σε οικονομικά θέματα θα προτιμήσετε τις επενδυτικές αγορές, γενικότερα οι κινήσεις σας και οι επιλογές σας θα στοχεύουν στην καταχώρηση, θα σκεφτείτε προνοητικά.\nΟι συζητήσεις σας θα είναι ειλικρινείς και αρκετά αποκαλυπτικές, θα έχετε το σθένος να μιλήσετε με ειλικρίνεια. Στην περίπτωση που είστε χωρισμένοι έρχονται επαναπροσδιορισμοί, στο χέρι σας θα είναι η επανασύνδεση, ουσιαστικά όλα θα εξαρτηθούν από τις δικές σας διαθέσεις και αποφάσεις. Πολύ πιθανό θα είναι να απασχολήσει τη σκέψη σας ένα καινούργιο πρόσωπο.\nΟ Οκτώβριος θα τονώσει την ανάγκη σας για αλλαγή και για διαφοροποίηση, θα αναζητήσετε ένταση και περιπέτεια, πρακτικά θα εναντιωθείτε στη ρουτίνα και στις ανιαρές καταστάσεις. Ζωτικότητα θα σας χαρακτηρίζει, στην προσωπική σας σχέση θα φέρετε αλλαγές, θα βρείτε τρόπο να τρέξετε τα γεγονότα. Για τους ελεύθερους θα είναι στο χέρι σας να προχωρήσετε σε νέα αρχή.\nΦίλοι μου Ταύροι, σε επαγγελματικά θέματα οι συμφωνίες θα προχωρήσουν ομαλά, συμφέρουσα θα είναι η κατάληξη. Προχωρήστε σε συζητήσεις κα ξεκαθαρίσματα, οι προτάσεις που θα ακουστούν θα είναι σκεπτόμενες και ουσιαστικές. Δυναμικός θα είναι ο τρόπος σκέψης σας, βγαίνετε από τις αρνητικές ή αόριστες εικασίες.\nΣτον αισθηματικό σας τομέα, είναι πολύ πιθανόν να γίνει κτητική η στάση σας ως προς το ταίρι σας. Έντονη θα είναι η ανάγκη σας για απόλυτη αποκλειστικότητα προσοχή στις υπερβολές και κυρίως προσοχή στον καχύποπτο τρόπο σκέψης. Αποφύγετε τις πιέσεις και τις εμμονές, δείξτε εμπιστοσύνη στο ταίρι σας.\nΜεθοδικός θα είναι ο τρόπος σκέψης σας, θα επαναπροσδιορίσετε και θα βρείτε λύσεις τόσο σε θέματα επαγγελματικά, όσο και σε αισθηματικά. Στις μπερδεμένες υποθέσεις θα καταφέρετε να βρείτε την άκρη του νήματος, βγαίνετε από τις αμφιβολίες. Είναι πολύ πιθανό να προκύψει νέα γνωριμία και μάλιστα σοβαρής εξέλιξης.\nΦίλοι μου Δίδυμοι, κοινωνική θα είναι η στάση σας, οι προσεγγίσεις σας θα είναι άμεσες και θα έχουν θετικό αποτέλεσμα. Στον αισθηματικό σας τομέα, για τους χωρισμένους θα είναι ευνοϊκή χρονική στιγμή για επανασυνδέσεις, υποχωρεί ο εγωισμός, συγκαταβατικότητα θα υπάρξει στις διαθέσεις, πλησιάστε το πρόσωπο που σας ενδιαφέρει.\nΘα υπάρξει άνοιγμα τόσο στον αισθηματικό σας τομέα, όσο και στον οικονομικό. Σε θέματα που έχουν να κάνουν με αγορές ή με εισπράξεις αν κινηθείτε μεθοδικά θα έχετε την προσδοκώμενη κατάληξη. Ορθολογισμός και ένστικτο θα είναι τα χαρακτηριστικά σας, προχωρήστε τα οικονομικά σας πλάνα.\nΜε ζωτικότητα και ανάγκη για διαφοροποίηση θα σας εφοδιάσει ο νέος μήνας. Θα υπάρξει η τάση για κινήσεις παρορμητικές ή ανυπόμονες, ωστόσο οι δυναμικές ενέργειες και προσεγγίσεις θα πιάσουν τόπο. Βγαίνετε από τους ενδοιασμούς και τις ανασφάλειες, πολύ καλά θα κάνετε και θα τρέξετε τα γεγονότα.\nΦίλοι μου Καρκίνοι, ο νέος μήνας, ναι μεν θα κάνει μεθοδικό τον τρόπο σκέψης σας και έντονη τη διαίσθηση σας, ωστόσο δεν αποκλείεται να βγάλει στην επιφάνεια την καχύποπτη ίσως και την ανασφαλή πλευρά της προσωπικότητας σας. Καλό θα είναι να αποφύγετε τη συναισθηματική προσκόλληση στις καταστάσεις που σας δυσανασχετούν, προσπαθήστε να αποστασιοποιηθείτε.\nΟ Οκτώβριος δυναμική θα κάνει τη στάση σας τόσο σε θέματα αισθηματικά, όσο και σε οικονομικά. Θα είναι σωστή χρονική στιγμή να διεκδικήσετε και να προχωρήσετε τις υποθέσεις σας. Θα εμβαθύνετε στα συναισθήματα σας, ωστόσο θα είστε σε θέση να συγκρατηθείτε και να χαλιναγωγήσετε τον ενθουσιασμό σας, η αντίληψη σας θα είναι σωστή.\nΠρος το κλείσιμο του μήνα, στις καταστάσεις θα είστε σε θέση να τις χειριστείτε δυναμικά με αντικειμενικότητα και ρεαλισμό. Εσείς οι συναισθηματικά πιεσμένοι, απεγκλωβίζεστε από εξαρτήσεις που φθείρουν την ψυχολογία σας. Στην προσωπική σας ζωή θα σας δοθεί το άνοιγμα να γνωριστείτε με καινούργιο πρόσωπο, στο χέρι σας θα είναι η εξέλιξη των γεγονότων.\nΦίλοι μου Λέοντες, θα καταφέρετε να αποκτήσετε συγκεκριμένους στόχους και να εστιάσετε γύρω από αυτούς. Έντονη θα είναι η αυτοπεποίθηση σας, θα νιώσετε εμπιστοσύνη στα προσόντα και στις δυνατότητες σας, δεν θα απουσιάζει η αισιοδοξία. Ίσως να αισθανθείτε την ανάγκη να ανοιχτείτε επαγγελματικά, προσοχή στα μεγάλα ρίσκα, σκεφτείτε προνοητικά.\nΤολμηρή και οργανωμένη θα είναι η σκέψη σας, αρκετά αισθησιακή και θερμή θα είναι η στάση σας. Δεν αποκλείεται να στρέψετε το ενδιαφέρον σας στις νέες γνωριμίες, ίσως να απορρίψετε το ενδεχόμενο της επανένωσης με κάποιο πρώην ταίρι. Εσείς που είστε σε σχέση θα περάσετε ευχάριστες και δημιουργικές στιγμές με το ταίρι σας, δεν αποκλείεται να κουβεντιάσετε για το θέμα της δέσμευσης.\nΘα σας επηρεάσει αρκετά αυτος ο μήνας. Θα αναζητήσετε ελευθέρια κινήσεων και επαφών, προσοχή στις ξαφνικές εναλλαγές και στις εξάρσεις. Κάποια γεγονότα ενδεχομένως να αποτελέσουν την κινητήρια δύναμη για να πάρετε καθοριστικές αποφάσεις.\nΦίλοι μου Παρθένοι, μέσα στον Οκτώβριο, ψυχολογικά θέματα θα σας απασχολήσουν, οι διαθέσεις σας ίσως να έχουν κάποια σκαμπανεβάσματα. Θα χρειαστεί να εισχωρήσετε στον εσωτερικό σας κόσμο και να βρείτε από μόνοι σας την άκρη του νήματος. Αποφύγετε τις υπερβολές και τις εικασίες, εστιάστε σε αυτά που ήδη έχουν συμβεί.\nΘα καταφέρετε να οργανωθείτε και να κινηθείτε στρατηγικά. Τις υποθέσεις σας επαγγελματικές και οικονομικές θα φροντίσετε να τις κλείσετε με τρόπο που να μην υπάρξουν εκκρεμότητες. Περάστε σε διεκδικήσεις, το ένστικτο σας θα είναι δυνατό και σωστό, προσπάθειες επέκτασης ή βελτίωσης θα έχουν θετική κατάληξη.\nΠροσοχή στην μυστικοπαθή και εσωστρεφή πλευρά του χαρακτήρα σας, καλό θα είναι να αποφύγετε να αποτραβηχτείτε κοινωνικά ή να κλειστείτε στις σκέψεις σας. Σε θέματα αισθηματικής, φύσης ίσως να κρατήσετε κλειδωμένα τα μυστικά σας, εσείς που είστε σε σχέση προσπαθήστε να δείξετε εμπιστοσύνη στο ταίρι σας, μοιραστείτε αυτό που σκέπτεστε.\nΑγαπητοί μου Ζυγοί, ο Οκτώβριος σας εξοπλίσει με αισιοδοξία και δυναμισμό, ίσως να μην λείψουν οι παρορμητικές επιλογές στηριζόμενες στον έντονο ενθουσιασμό. Θα είστε σε θέση να πάρετε γρήγορες αποφάσεις, ωστόσο προσπαθήστε να αποφύγετε τις βιαστικές ωραιοποιήσεις.\nΟ νέος μήνας θα ενισχύσει τον συναισθηματικό σας κόσμο και θα απελευθερώσει τις αισθήσεις σας, το ένστικτο σας θα είναι ιδιαιτέρως έντονο. Εσείς που είστε σε σχέση προσοχή σε σκηνές ζήλειας και κτητικότητας, καλό θα είναι να μην φανείτε πιεστικοί ως προς το ταίρι σας. Γενικότερα οι διαθέσεις θα είναι θερμές και εκδηλωτικές, από την πλευρά σας δεν θα λείψουν οι παθιασμένες ενέργειες.\nΟ Οκτώβριος, θετική επίδραση θα έχει επάνω σας, ζωτικότητα και δράση θα είναι τα χαρακτηριστικά σας, τολμηροί θα γίνετε στις προσεγγίσεις. Εσείς οι ελεύθεροι θα φλερτάρετε, δεν αποκλείεται να ερωτευτείτε ένα καινούργιο πρόσωπο.\nΦίλοι μου Σκορπιοί, ισορροπημένη θα είναι η σκέψη σας, οι συζητήσεις που θα γίνουν θα ξεκαθαρίσουν τα επίμαχα ή ανοιχτά ζητήματα. Τόσο στον επαγγελματικό όσο και στον οικογενειακό σας τομέα θα είναι σωστή χρονική στιγμή για να λυθούν οι παρεξηγήσεις.\nΣτον οικονομικό αλλά και τον αισθηματικό σας τομέα θα καταφέρετε να βρείτε διεξόδους, να λύσετε ζητήματα προβληματικά ή μπερδεμένα. Για τους ελεύθερους θα προκύψουν νέες γνωριμίες που αν τις χειριστείτε με αμεσότητα θα έχουν τη δυνατότητα να εξελιχτούν σε σχέση. Εσείς που διατηρείτε ήδη δεσμό ίσως να σκεφτείτε τρόπους αποκατάστασης.\nΔυναμική θα είναι η σκέψη σας, με αυτοπεποίθηση θα πάρετε καθοριστικές αποφάσεις. Ο τρόπος σκέψης σας θα είναι αντικειμενικός, βγαίνετε από τις συναισθηματικές εξαρτήσεις, από ψευδαισθήσεις και αυταπάτες. Ο ρεαλισμός που θα σας χαρακτηρίζει θα σας βοηθήσει να τονώσετε την ψυχολογία σας και να λύσετε τα συμπλέγματα που σας ταλαιπωρούν.\nΦίλοι μου Τοξότες, δεν θα υπάρξουν από πλευράς σας ακραίες αντιδράσεις, ηρεμεί η ψυχολογία σας, ειρηνική θα είναι η στάση σας. Σε θέματα επαγγελματικά αλλά και αισθηματικά συνειδητά θα αποφύγετε να τεντώσετε τις καταστάσεις, δεν θα έχετε διάθεση για έντονες και πεισματικές αντιπαραθέσεις.\nΣτρατηγική και στόχευση θα είναι τα χαρακτηριστικά σας, οξυδέρκεια θα σας διακρίνει, οι ενέργειες και οι επιλογές σας δεν θα είναι παρορμητικές. Εσείς που θέλετε να επεκταθείτε ή να αναδομήσετε θα καταφέρετε να φτάσετε στον σκοπό σας. Ο ορθολογισμός σας θα ενισχύσει την αποφασιστικότητα σας, ευνοούνται οι δυναμικές ενέργειες.\nΟ Οκτώβριος θετική επίδραση θα ασκήσει στον τρόπο σκέψης σας. Ζωτική και αρκετά απελευθερωμένη θα είναι η στάση σας, σε ορισμένες περιπτώσεις θα νιώσετε την ανάγκη να κινηθείτε ανεξάρτητα, θα καταφέρετε να απεγκλωβιστείτε από την επιρροή τρίτων ατόμων.\nΦίλοι μου Αιγόκεροι, αρκετά κοινωνικός θα είναι Οκτώβριος, θα έχετε τη διάθεση να προχωρήσετε τις επαφές σας κοινωνικές αλλά και επαγγελματικές. Δεν αποκλείεται να προκύψουν νέες συνεργασίες, γενικότερα θα έχετε θετική και τολμηρή διάθεση.\nTόσο σε θέματα οικονομικά όσο και αισθηματικά θα έχετε τη διάθεση να κυνηγήσετε και να διεκδικήσετε, ωστόσο προσοχή στις ανταγωνιστικές σας τάσεις. Τις οικονομικές ευκαιρίες που θα προκύψουν θα καταφέρετε να τις αξιοποιήσετε με μεθοδικό χειρισμό. Σε αισθηματικά θέματα θα είστε σε θέση να προσεγγίσετε, οι χωρισμένοι ίσως να σκεφτείτε το ενδεχόμενο της επανασύνδεσης.\nΈντονη θα είναι η αυτοπεποίθηση σας, ίσως να προχωρήσετε σε ασυνήθιστες ενέργειες ή πρωτοβουλίες. Ζωτικότητα και ανάγκη για δράση θα είναι τα χαρακτηριστικά σας, θετικές απαντήσεις θα δώσετε σε προτάσεις διασκέδασης. Είναι πολύ πιθανό η συνομιλία σας με ένα καινούργιο πρόσωπο να σας ενθουσιάσει, δεν αποκλείεται να πάρετε την απόφαση να ξεκινήσετε νέα σχέση.\nΦίλοι μου Υδροχόοι, θα καταφέρετε να βρείτε τις εσωτερικές σας ισορροπίες, φεύγει η συναισθηματική σύγχυση, θετικές και αισιόδοξες θα είναι οι σκέψεις που θα κάνετε. Συγκροτημένες θα είναι οι κινήσεις σας, τόσο σε επαγγελματικά όσο και σε προσωπικά ζητήματα θα καταφέρετε να πάρετε τις σωστές αποφάσεις.\nΟ Οκτώβριος θα τονώσει την ανάγκη σας για φλερτ γνωριμίες και γενικότερα για νέο ξεκίνημα. Τα γεγονότα θα έχουν ενδιαφέρον, θα υπάρξουν συνομιλίες, η στάση σας θα είναι ελκυστική. Εσείς που είστε ήδη σε σχέση δεν αποκλείεται να νιώσετε την ανάγκη να κατοχυρώσετε το ταίρι σας και να σταθεροποιήσετε τον δεσμό σας.\nΑλλάζετε οπτική, δυναμικότητα θα σας χαρακτηρίζει, θα νιώσετε έτοιμοι να προσεγγίσετε. Σε ένα γενικό επίπεδο θα είστε επικοινωνιακοί, πρωτοβουλίες θα αναλάβετε, ίσως να πάρετε την απόφαση να αλλάξετε τη μορφή που έχουν κάποιες συγκεκριμένες σας σχέσεις επαγγελματικές ή προσωπικές.\nΑγαπητοί μου Ιχθείς, ο Οκτώβριος θα είναι ένας δημιουργικός μήνας, θα συνειδητοποιήσετε, θα παραδειγματιστείτε από το παρελθόν και θα είστε σε θέση να πάρετε ουσιαστικές αποφάσεις. Ο συναισθηματικός σας κόσμος θα είναι ισορροπημένος, θα βγείτε από τις υπερβολές και τις ανασφάλειες.\nΘα καταφέρετε να σκεφτείτε ορθολογικά και να εστιάσετε στη ρεαλιστική όψη των καταστάσεων. Θα έχετε το σθένος να ‘ρθειτε αντιμέτωποι με τις αδυναμίες σας και να προστατευτείτε από αυτές. Τα χαρακτηριστικά σας θα είναι αντικειμενική σκέψη και συναισθηματικό βάθος. Εμπιστευτείτε το ένστικτο σας, κάντε πράξη τις αποφάσεις σας.\nΟ μήνας σας καλεί να εισχωρήσετε στα ενδόμυχα του εσωτερικού σας κόσμου, να βρείτε ποιες είναι οι πραγματικές σας ανάγκες και να περάσετε σε ανάλογες διεκδικήσεις. Θα πρέπει να κινηθείτε οργανωμένα και μεθοδικά, η χρονική στιγμή θα είναι κατάλληλη για επαναπροσδιορισμούς και ουσιαστικές αλλαγές.


Πέρα βρέχει για το Δήμο Καλαμάτας… Επικίνδυνη αμέλεια για τα ρέματα - Kalamata Journal\nΠέμπτη, 16 Νοεμβρίου 2017 11:50\nΠέρα βρέχει για το Δήμο Καλαμάτας… Επικίνδυνη αμέλεια για τα ρέματα\nΓΙΑΤΙ ΔΕΝ ΟΡΙΟΘΕΤΟΥΝΤΑΙ;\nΟύτε η περσινή τραγωδία της Καλαμάτας ούτε η χθεσινή της Μάνδρας προβληματίζουν τη δημοτική αρχή Καλαμάτας, στον απαιτούμενο βαθμό, για την εκπόνηση του σχεδίου που θα αποτρέψει άλλους θανάτους και καταστροφές από τις αυθαιρεσίες στα ρέματα που φουσκώνουν και πλημμυρίζουν στα έντονα καιρικά φαινόμενα. Χθες το βράδυ, στη συνεδρίαση του Δημοτικού Συμβουλίου, ο επικεφαλής της «Ανεξάρτητης Συμμαχίας», Μιχάλης Αντωνόπουλος, για μια ακόμη φορά κάλεσε τη δημοτική αρχή να πιέσει για να οριοθετηθούν τα ρέματα και να εφαρμόσει τη νομοθεσία όσον αφορά την αστυνόμευσή τους. Ωστόσο ο δήμαρχος, Παναγιώτης Νίκας, είπε ότι οριοθετήσεις είναι πολύ δύσκολο να γίνουν και ότι η νομοθεσία για την αστυνόμευση των ρεμάτων είναι «για το θεαθήναι»!...\nΟ Μιχάλης Αντωνόπουλος, που επανειλημμένως έχει θέσει στο Δημοτικό Συμβούλιο άκρως σοβαρά ζητήματα σχετικά με τα ρέματα του Δήμου, χθες το βράδυ μετέφερε ερωτήματα που ανάρτησε στα μέσα κοινωνικής δικτύωσης ο δημοσιογράφος Ηλίας Μπιτσάνης, για τη μη οριοθέτηση των ρεμάτων.\nΕπιπλέον ανέφερε ότι ο δήμαρχος δεν έχει συγκροτήσει την επιτροπή που ορίζει η νομοθεσία για την αστυνόμευση των ρεμάτων, μετά τη λήξη της θητείας της προηγούμενης επιτροπής, πριν από δύο χρόνια περίπου!\nΤέλος τόνισε ότι κάθε μέρα στη χώρα νομιμοποιούνται περίπου 1.500 αυθαίρετα και κάλεσε τη δημοτική αρχή να ελέγχει ώστε η Πολεοδομία να μη νομιμοποιεί αυθαίρετες κατασκευές μέσα σε ρέματα.\nΣε ό,τι αφορά την οριοθέτηση των ρεμάτων για μια ακόμη φορά ο δήμαρχος Καλαμάτας κρύφτηκε πίσω από τις αυθαιρεσίες που έχουν γίνει από πολίτες, σημειώνοντας: «Πήγε ο Γιάννης Αδαμόπουλος (αντιδήμαρχος συντηρήσεων) να καθαρίσει μερικά ρέματα. Να τα καθαρίσει! Κερεζένια, Πολιταίικο, Βέλιουρας κ.λπ – έγινε μια σοβαρή προσπάθεια φέτος. Ίσα που δεν τον γρονθοκόπησαν. Δεν μπορείτε να φανταστείτε για μια πέτρα και για ένα κιλό χώμα το τι γίνεται. Αυτό σας το λέω για να καταλάβετε πόσο δύσκολη είναι η διαδικασία της οριοθέτησης των ρεμάτων. Διότι πράγματι τα ρέματα ξεκινούν με δέκα μέτρα διάμετρο από πάνω, τον περιφερειακό και φτάνουν στη θάλασσα μισό μέτρο ή ένα μέτρο. Εντάξει; (…) Εγώ το έθεσα και σε μια σύσκεψη στο υπουργείο Εσωτερικών. Είναι πάρα πολύ δύσκολο θέμα, γιατί πολλά από τα αυθαίρετα έχουν νομιμοποιηθεί με τους αλλεπάλληλους νόμους».\nΟ δήμαρχος είπε ακόμη πράγματα που δεν επιβεβαιώνονται όπως για παράδειγμα ότι ο Νέδοντας είναι οριοθετημένος από τη θάλασσα μέχρι το σημείο όπου θα χτιστεί το Ανοιχτό Θέατρο ή ότι προχωράει η οριοθέτηση του Καραμπογιά. Για τα ρέματα που είναι στις παρυφές και έξω από την πόλη δεν είπε τίποτα.\nΣε ό,τι αφορά την αστυνόμευση των ρεμάτων και την επιτροπή αστυνόμευσης που δεν έχει συγκροτηθεί, σύμφωνα με όσα είπε ο κ. Αντωνόπουλος, ο κ. Νίκας σημείωσε: «Δεν ξέρω αν δεν το είδε η Υπηρεσία. Θα σας ενημερώσουμε. Θέλω να πω ότι αυτές οι επιτροπές είναι για το θεαθήναι. Ποια αστυνόμευση των ρεμάτων να κάνει τεχνικός υπάλληλος; Είναι ζητήματα τα οποία συνδέονται με την Αστυνομία, με τον εισαγγελέα, προφανώς καταλαβαίνεις ότι είναι σαν τα αδέσποτα, που λέει τι έκανες με τα αδέσποτα. Μα τι να κάνεις με τα αδέσποτα; Μοσχάρι 500 κιλά ποιος θα πάει να το πιάσει; Δεν είναι καθόλου καλό να φορτώνεις τα ζητήματα στον τελευταίο τροχό της άμαξας για να δεις ένα θέμα που πρέπει να είναι ενδιαφέροντος των κατασταλτικών μηχανισμών. Θα το δω, αφού το λέει ο νόμος».\nΤέλος, σε ό,τι αφορά την Πολεοδομία και τη νομιμοποίηση αυθαιρέτων ο δήμαρχος Καλαμάτας απάντησε: «Όσον αφορά τα αυθαίρετα η Πολεοδομία καταβάλλει πάρα πολύ μεγάλες προσπάθειες. Τώρα έχουμε και τεχνικά μέσα, έχουμε και τα γεωγραφικά δεδομένα, μπορεί η Υπηρεσία να τα ελέγξει αυτά τα πράγματα. Είναι πάρα πολύ προσεκτική τουλάχιστον για την περιοχή μας εδώ με τη διαδικασία νομιμοποίησης των αυθαιρέτων. Τα χρήματα πάνε στο Ελληνικό Δημόσιο».\nΠερισσότερα σε αυτή την κατηγορία: « Πάλι οι μικροοφειλέτες πλήρωσαν για τα χρέη των μεγαλοοφειλετών του Δήμου… Αναπάντητη η καταγγελία για τον «μιλημένο» διαγωνισμό των 51.000 ευρώ »


Ποια είναι τα sneakers από το παρελθόν που επανέρχονται;\nΌπως όλα δείχνουν, τα wedge sneakers, ήρθαν για να μείνουν\nLove it or hate it τα wedge sneakers, τα πιο hot αθλητικά του 2010, επιστρέφουν σταδιακά στις φετινές τάσεις για να αποκτήσουν μία θέση στη ντουλάπα μας. Ένα σχέδιο που διεκδικεί αδιαμφισβήτητα τον τίτλο του πιο αμφιλεγόμενου fashion item, καθώς αγαπήθηκε από αρκετές celebrities, όπως τη Rihanna και τη Gisele Bündchen, την ίδια στιγμή που πολλοί το χαρακτήρισαν κακόγουστο και δεν κατάλαβαν την αισθητική του. Δέκα περίπου χρόνια μετά την πρώτη κυκλοφορία του, η σχεδιάστρια Isabel Marant παρουσίασε μία ανανεωμένη και stylish εκδοχή των Bekett shoes προμηνύοντας την επιστροφή του trend.\nΚαι ενώ το 2014 η Γαλλίδα σχεδιάστρια δήλωνε πως δεν ήθελε να μείνει γνωστή ως η δημιουργός των wedge sneakers, μιας και πλέον είχαν εξελιχθεί σε κάτι κοινότυπο, λίγα χρόνια αργότερα φαίνεται πως αναθεώρησε και έτσι τον περασμένο Ιούνιο μας σύστησε τα Balskee sneakers. Διαθέσιμα σε πέντε βασικά χρώματα (στο κλασικό μαύρο, σε λευκό, κόκκινο, πράσινο και κίτρινο), ή αλλιώς «lego colors» όπως τα αποκαλεί η Marant, τα Balskees αποτελούν μια μοντέρνα παραλλαγή του κλασικού μοντέλου με διαφορές στο ύφασμα και το ύψος τους. Ξεφεύγοντας από το total suede look, τα νέα sneakers διαθέτουν δερμάτινες λεπτομέρειες και μία oversized γλώσσα που δίνει όγκο, ενώ σημαντική είναι η διαφορά στο ύψος του τακουνιού που πλέον ανέρχεται στα 10 εκατοστά χάρη στην ενσωματωμένη σόλα που κάνει το παπούτσι πιο άνετο και βολικό κατά το περπάτημα.\nΔοκιμάστε και εσείς τα it-shoes του streetwear που μπορεί να δώσει μία διαφορετική αισθητική στα σύνολα σας, αντλώντας έμπνευση από τις παρακάτω προτάσεις!\nΤώρα μπορείτε να συνδυάσετε το αγαπημένο σας δερμάτινο πανωφόρι με ένα ιδιαίτερο και άνετο αθλητικό shoe design παρόμοιας αισθητικής. Κινηθείτε σε συνδυασμούς του black & white για μια πιο «κλασική» εμφάνιση ή ετοιμάστε ένα total black look και απογειώστε το με ένα wedge sneaker σε έντονο χρώμα, κατά προτίμηση κόκκινο. Μπορείτε να εντάξετε το δερμάτινο στοιχείο και μέσα από άλλα κομμάτια του συνόλου σας, όπως ένα δερμάτινο παντελόνι/κολάν ή πουκάμισο.\nΤα wedge sneakers ταιριάζουν απόλυτα με όλα τα μήκη φούστας, καθώς δίνουν ένα casual αέρα στο look σας χωρίς να μειώνουν το girliness σας. Για τις πρωινές σας εμφανίσεις ή ακόμα και τα office looks σας προτιμήστε midi φούστες σε pale τόνους και επιλέξτε κάποιο wedge sneaker στις ίδιες αποχρώσεις, ενώ για τα night outs η ιδανική επιλογή είναι μία mini φούστα, πιθανόν δερμάτινη για δυναμική και rock διάθεση, και το κατάλληλο sneaker που θα δώσει ύψος στα πόδια σας κολακεύοντας τα.\nΤα puffer jacket αποτελούν must-have κομμάτι για αυτή τη σεζόν, πόσο μάλλον όταν τα συναντάμε σε bold αποχρώσεις. Αν θέλετε να υιοθετήσετε ένα αθλητικό και παράλληλα σικάτο look διαλέξτε ένα αντίστοιχο jacket σε οποιοδήποτε μήκος μαζί με ένα κολάν και «παίξτε» με τους τόνους, είτε επιλέγοντας τη μονοτονία ή ακόμα και δημιουργώντας διάφορους χρωματικούς συνδυασμούς.\nΤα wedge sneakers δίνουν χαρακτήρα και ένταση στα καθημερινά casual look σας με τζιν παντελόνι. Ο συνδυασμός τους με skinny jeans παραμένει stylish, ενώ συμπληρώνουν απίστευτα τα boyfriend jeans σας, σε περίπτωση που θέλετε να πετύχετε ένα underground στιλ. Μην ανησυχείτε για το πανωφόρι, καθώς ταιριάζουν άψογα με όλους τους τύπους, από bomber μέχρι παλτό.\nΤο φόρεμα είναι ένα feminine κομμάτι που πλέον εντάσσουμε με ευκολία στην καθημερινότητα μας μιας και συνδυάζεται με όλους τους τύπους των παπουτσιών. Ετοιμάστε ένα chic και άνετο ντύσιμο, επιλέγοντας ένα midi φόρεμα, ιδανικά μονόχρωμο και χωρίς patterns, μαζί με τα χρωματιστά wedge sneakers σας. Από την άλλη πλευρά, αν προτιμάτε τα printed items, επιλέξτε μία κλασική απόχρωση στα παπούτσια, όπως είναι το μαύρο ή το λευκό για να μην υπάρχει «φασαρία» στην εικόνα σας.


Τα τυπικά απομένουν για την απόκτηση του Αλέξανδρου Μεντουδάκη από τον ΑΟ Τυμπακίου! Ο Αλέξανδρος Μεντουδάκης αποχώρησε από τον Ρωμανό ως ελεύθερος και σύμφωνα με πληροφορίες συμφώνησε με τον ΑΟΤ για την μετακίνησή του στην ομάδα. Οι δύο…\nΚοντά στην απόκτηση του Βαγγέλη Δημαράκη βρίσκεται ο ΑΟΤ, καθώς οι δύο πλευρές φαίνεται να βρίσκονται κοντά σε συμφωνία. Ο 30χρονος τερματοφύλακας ο οποίος την περασμένη σεζόν αγωνίστηκε με τη φανέλα της Δαμάστας στο πρωτάθλημα της Γ…\nΣε μία ακόμη προσθήκη προχώρησε ο ΑΟ Τυμπακίου καθώς απέκτησε τον Κωσταντίνο Φουντουλάκη ο οποίος αγωνίζονταν στη Γόρτυνα. Ο νεαρός ποδοσφαιριστής συμφώνησε με την ομάδα του Τυμπακίου και θα αγωνίζεται υπό τις οδηγίες του Μιχάλη…\nΤο ευχαριστώ και οι ευχές της ακαδημίας του ΑΟΤ!\nΜε ανακοίνωσή της η Ακαδημία του ΑΟΤ ανανέωσε το ραντεβού της με τους νεαρούς ποδοσφαιριστές της ομάδας, ενώ ευχαρίστησε τους γονείς για την εμπιστοσύνη που τους έδειξαν. Παράλληλα ευχήθηκε καλό καλοκαίρι σε όλους ενώ ευχαρίστησε και…\nΗ νέα σεζόν ξεκινάει από το…Τυμπάκι!\nΗ πρώτη ομάδα που θα ξεκινήσει την προετοιμασία της ενόψει της νέας χρονιάς είναι ο ΑΟΤ, με τους ποδοσφαιριστές της ομάδας του Τυμπακίου να επιστρέφουν σήμερα Δευτέρα 19 Ιουλίου στις προπονήσεις! Ο ΑΟΤ θα είναι η πρώτη ομάδα που θα…\nΑ. Δουλγεράκης: «Να βοηθήσω την ομάδα να τερματίσει όσο πιο ψηλά γίνεται»\nΤις πρώτες του δηλώσεις ως ποδοσφαιριστής του Τυμπακίου παραχώρησε στο Grandsport.gr ο Απόστολος Δουλγεράκης. Ο νεαρός αμυντικός ανακοινώθηκε το πρωί της Κυριακής από την ομάδα του Τυμπακίου και στις δηλώσεις του αναφέρθηκε τόσο στον…\nΠροηγούμενη 1 … 6 7 8 9 10 … 16 Επόμενη


Summer Nostos Festival 2020: Ολόκληρο το πρόγραμμα\nΔημοσίευση 17 Φεβρουαρίου 2020, 15:00 / Ανανεώθηκε 17 Φεβρουαρίου 2020, 16:19\nΑπό τις 21 ως τις 28 Ιουνίου όλοι οι δρόμοι θα οδηγούν στο Κέντρο Πολιτισμού Ίδρυμα Σταύρος Νιάρχος\nΤο Συνέδριο Ι.Σ.Ν. με θέμα «Ανθρωπότητα και Τεχνητή Νοημοσύνη», με ομιλητές όπως ο Stuart Russelκαι ο Νικόλας Χρηστάκης, θα διεγείρει τη σκέψη και θα ανοίξει τους ορίζοντές μας. Ο καθιερωμένος πια αγώνας δρόμου SNF RUN: Τρέχοντας προς το Μέλλον θα δοκιμάσει την αντοχή αλλά και την ετοιμότητά μας. Οι εικαστικές εκδηλώσεις και εγκαταστάσεις θα εξάψουν τις αισθήσεις και τη φαντασία μας. Και οι μουσικές συναυλίες με γνωστούς, διεθνείς καλλιτέχνες όπως ο Burna Boy θα μας προσφέρουν μια απολαυστική ένταση και ζωντάνια. Όπως πάντα, με ελεύθερη είσοδο για όλους.\nΤο Summer Nostos Festival υποδέχεται τη νέα δεκαετία δυναμικά, με αισιοδοξία και ενέργεια. Από τις 21 έως τις 28 Ιουνίου 2020, στο Κέντρο Πολιτισμού Ίδρυμα Σταύρος Νιάρχος (Κ.Π.Ι.Σ.Ν.) πρωτοπόροι καλλιτέχνες, ερευνητές και στοχαστές μας προσκαλούν να συμμετάσχουμε σε έναν κόσμο σκέψεων, απόψεων, συνεργασιών, δράσεων, παραστάσεων και προβολών.\nΤο Summer Nostos Festival διοργανώνεται και υλοποιείται με την αποκλειστική δωρεά του Ιδρύματος Σταύρος Νιάρχος (Ι.Σ.Ν.), σε συνεργασία με το Κέντρο Πολιτισμού Ίδρυμα Σταύρος Νιάρχος (Κ.Π.Ι.Σ.Ν.).\nΣΥΝΕΔΡΙΟ Ι.Σ.Ν. Το 9ο Διεθνές Συνέδριο του Ι.Σ.Ν., θα πραγματοποιηθεί στις 22 και 23 Ιουνίου, με θέμα «Ανθρωπότητα και Τεχνητή Νοημοσύνη».\nΣτο πλαίσιο του 9ου Διεθνούς Συνεδρίου του Ι.Σ.Ν. θα προσκαλέσουμε επιλεγμένους ομιλητές∙ πρωτοπόρους, ηγέτες, κριτικούς, αμφισβητίες, καλλιτέχνες και εμπειρογνώμονες από τους τομείς της νομικής και της ιατρικής επιστήμης, και των φυσικών και ανθρωπιστικών επιστημών από όλον τον κόσμο, για έναν αντισυμβατικό διάλογο με θέμα την Τεχνητή Νοημοσύνη –έναν διάλογο που θέτει την ανθρωπότητα στο επίκεντρο. Θα προκαλέσουμε ερωτήματα από πολλές και διαφορετικές οπτικές γωνίες και επιστήμες προκειμένου να διευρύνουμε τον συνηθισμένο διάλογο σχετικά με μια τεχνολογία που μπορεί να αποδειχτεί η πιο σημαντική ανακάλυψη της ανθρωπότητας μέχρι σήμερα. Μαζί μας θα είναι ο Stuart Russell, computer scientist,πρωτοπόρος στον τομέα της Τεχνητής Νοημοσύνης, και συγγραφέας του βιβλίου «Human Compatible: A.I. and the Problem of Control», η Krista Tippett,δημοσιογράφος, συγγραφέας και επιχειρηματίας, ο Blaise Agüeray Arcas,ανώτερο στέλεχος της Google, ο Kevin Rudd, πρώην Πρωθυπουργός της Αυστραλίας, ο Ted Chiang, καταξιωμένος συγγραφέας επιστημονικής φαντασίας, ο Tenzin Priyadarshi, Διευθυντής του Dalai Lama Center for Ethics and Transformative Values, ο Νικόλας Χρηστάκης, Ελληνοαμερικανός κοινωνιολόγος και γιατρός, η Madeleine Elish, Ανθρωπολόγος Τεχνητής Νοημοσύνης, ο φιλόσοφος Sean Kelly, ο Karthik Dinakar, ερευνητής Τεχνητής Νοημοσύνης στο MIT, η Aarathi Krishnan, ανθρωπολόγος του μέλλοντος, ο Azeem Azhar,ερευνητής που ειδικεύεται σε θέματα του μέλλοντος, ο Garry Kasparov, θρύλος του σκακιού και πολιτικός ακτιβιστής, o Νικόλαος Μαυρίδης, Ιδρυτής του Εργαστηρίου Διαδραστικών Ρομπότ και Πολυμέσων, και πολλοί άλλοι.\nΣτο πλαίσιο του Συνεδρίου θα παρουσιαστούν performances και διαδραστικές εγκαταστάσεις, όπως το «(author) rise» του Ινδού καλλιτέχνη και ερευνητή, Ηarshit Agrawal, και το «The Changing Room» της Αμερικανίδας καλλιτέχνιδος Lauren Lee McCarthy. Το «(author) rise» είναι ένα σύστημα χειρόγραφου, όπου το χέρι ενεργεί ως υποκατάστατο για ένα σύστημα Τεχνητής Νοημοσύνης προκειμένου να γράψει τις σκέψεις του. Το άκρο της γραφίδας έλκεται από έναν μαγνήτη που βρίσκεται μέσα σε εκτυπωτή κάτω από την επιφάνεια του χαρτιού. Το «The Changing Room» είναι μια εγκατάσταση, όπου οι συμμετέχοντες καλούνται να περιηγηθούν και να επιλέξουν ένα από τα εκατοντάδες «διαθέσιμα» συναισθήματα. Στη συνέχεια οι συμμετέχοντες κατακλύζονται από το συναίσθημα που έχουν επιλέξει και μεταφέρονται σε ένα πολυεπίπεδο περιβάλλον φωτός, οπτικής, ήχου, κειμένου, γεμίζοντας ολόκληρο τον χώρο.\nΗΜΕΡΙΔΑ SNF AGORA INSTITUTE H 3η Ετήσια Ημερίδα του SNF Agora Institute θα πραγματοποιηθεί στις 24 Ιουνίου 2020 στο πλαίσιο της μηνιαίας σειράς ΔΙΑΛΟΓΟΙ του Ι.Σ.Ν., με θέμα «Technology and Democracy: Reimagining Connections and Borders».\nSNF RUN: Τρέχοντας προς το Μέλλον O αγώνας δρόμου SNFRUN: Τρέχοντας προς το Μέλλον επιστρέφει για 6η συνεχή χρονιά, στις 23 Ιουνίου, κατά τον εορτασμό της Ολυμπιακής Ημέρας, αποτελώντας πλέον έναν αθλητικό θεσμό, με χιλιάδες δρομείς να ξεκινούν από το κέντρο της Αθήνας και να τερματίζουν στο Κέντρο Πολιτισμού Ίδρυμα Σταύρος Νιάρχος. Ο αγώνας περιλαμβάνει διαδρομές των 6 και των 10 χιλιομέτρων, καθώς και διαδρομή 1 χιλιομέτρου για αθλητές των Special Olympics. Και φέτος, ο αγώνας θα έχει φιλανθρωπικό χαρακτήρα, καθώς οι δρομείς θα μπορούν να συνεισφέρουν για τη συμμετοχή τους ένα συμβολικό ποσό σε μη κερδοσκοπικούς οργανισμούς, το οποίο στη συνέχεια θα τριπλασιαστεί με την επιπλέον συνεισφορά του Ιδρύματος Σταύρος Νιάρχος.\nΜΟΥΣΙΚΗ Burna Boy: Με απανωτά sold outs και ηχηρές συνεργασίες, ο δυναμικά ανερχόμενος Νιγηριανός Burna Boy που έχει δημιουργήσει τη δική του afro-fusion μουσική-έναν συνδυασμό afrobeat, dance hall, hip-hop και R&B- έρχεται για πρώτη φορά στην Ελλάδα, για μια μοναδική εμφάνιση στο SNFestival. (21/6)\nClean Bandit (DJ set): Ο Luke Patterson της διάσημης βρετανικής μπάντας, που συνεχίζει τις επιτυχίες της συνδυάζοντας διαφορετικά είδη μουσικής-ηλεκτρονική, χορευτική, κλασική, R&B και ποπ-έρχεται για πρώτη φορά στην Αθήνα για ένα μοναδικό DJ set. (23/6)\nCaribou: Ο πολυτάλαντος μουσικός, Dan Snaith, δεν παύει ποτέ να πειραματίζεται και δικαιωματικά θεωρείται ένας από τους πιο σημαντικούς δημιουργούς σύγχρονης ηλεκτρονικής μουσικής της τελευταίας δεκαετίας. Τον Φεβρουάριου του 2020 επιστρέφει με το νέο του άλμπουμ, «Suddenly», το οποίο θα παρουσιάσει στο SNFestival, δίνοντας ένα εντυπωσιακό οπτικοακουστικό show με τη συνοδεία βιντεο-προβολών. (24/6)\nCut Copy: Η Αυστραλιανή μπάντα που ξέρει να κάνει πάρτι, επιστρέφει στις ευρωπαϊκές σκηνές. Χορευτική μουσική από το τετραμελές electro-popγκρουπ πουυπόσχεται να ανεβάσει τη διάθεση του SNFestival με τη συναυλία του.(26/6)\nEd O’Brien: Ο κιθαρίστας των Radiohead αναμένεται να κυκλοφορήσει το πρώτο του προσωπικό άλμπουμ «Earth», στα μέσα Απριλίου, με εντυπωσιακές συνεργασίες, όπως ο Glenn Kotche των Wilco, ο Adrian Utley των Portishead, και ο παλιός του φίλος από τους Radiohead, Colin Greenwood. (24/6)\nThe Casbah Club: Ο καλλιτέχνης και μουσικός Paul Simonon (The Clash και The good,The bad and The Queen) και ο συνθέτης, κιμπορντίστας και remixer Dan Donovan (Big Audio Dynamite, Dreadzone και The Sisters of Mercy) δημιουργούν μια DJ συνεργασία με το όνομα The Casbah Club. Μαζί θα παρασύρουν το κοινό σε ένα μουσικό ταξίδι σε σπάνια κλασικά κομμάτια από βινύλιο, με Jamaican Dub, Rock ‘n’ Roll, Parisian Beat Girls, Garage και Nothern Soul. (22/6)\nMy Brightest Diamond: Η Shara Nova, τραγουδίστρια με κλασική εκπαίδευση και αυτοδίδακτη multi-instrumentalist, επιστρέφει στη χώρα μας με το σχήμα της, My Brightest Diamond. Έντονα ανεξάρτητη μουσική που αντιστέκεται στις συμβάσεις, συνδυάζοντας στοιχεία από ροκ, pop art και μουσική δωματίου, σε έναν ήχο εξ ολοκλήρου δικό της. Τα στοιχεία αυτά βρίσκονται στο επίκεντρο του πιο πρόσφατου άλμπουμ της, «A Million And One», όπου η Shara Nova επανεφηύρε τον εαυτό της. (25/6)\nThe Irrepressibles: Σε αναμονή της κυκλοφορίας του επόμενου άλμπουμ τους, «Superheroes»,στα μέσα Μαρτίου,ο Jamie Irrepressible και το art-pop σύνολό του θα παρουσιάσουν στο πλαίσιο της παγκόσμιας περιοδείας τους την καινούρια τους δουλειά στη σκηνή του SNFestival. (21/6)\nDJ Spooky (DJ set): O Paul D. Miller, aka DJ Spooky, είναι συνθέτης, καλλιτέχνης πολυμέσων και συγγραφέας, το έργο του οποίου μυεί το κοινό σε μια μίξη ειδών, παγκόσμιου πολιτισμού και περιβαλλοντικών και κοινωνικών θεμάτων. Ο Miller έχει συνεργαστεί με σημαντικούς καλλιτέχνες, όπως οι Metallica, Chuck D, Steve Reich και Yoko Ono.(25/6)\nΦωτεινή Βελεσιώτου: Με την ξεχωριστή φωνή της, η Φωτεινή Βελεσιώτου συγκινεί τραγουδώντας παλιά λαϊκά τραγούδια και σκοπούς αγαπημένων συνθετών που άφησαν εποχή.(25/6)\nΠέτρος Κλαμπάνης: Η ερμηνεία του Πέτρου Κλαμπάνη με τίτλο «Τώρα», μια γέφυρα μεταξύ διαφορετικών μουσικών παραδόσεων, φέρνει μαζί επί σκηνής δεξιοτέχνες της ελληνικής παραδοσιακής μουσικής και μουσικούς από όλο τον κόσμο. (22/6)\nThe World of Blues: Ήχοι από κάθε γωνιά της γης μας ταξιδεύουν στα μπλουζ του κόσμου: ο Boubacar Traoré από το Μάλι, ο μπλουζίστας Corey Harris από τις Η.Π.Α., η Katia Guerreiro τραγουδίστρια των fados από την Πορτογαλία, ο Danyèl Waro από την Ρεϋνιόν, ο Δημήτρης Μυστακίδης από την Ελλάδα, και η Aynur Doğan από την Τουρκία, ο καθένας χωριστά αλλά και όλοι μαζί σε ένα jam session μας ταξιδεύουν στη μουσική των μπλουζ που εκφράζει μοναδικά και αυθεντικά τα ανθρώπινα πάθη. (27/6)\nAlloy Orchestra: Προβολή της κλασικής πλέον ταινίας επιστημονικής φαντασίας του Fritz Lang «Metropolis», συνοδευόμενη από ζωντανή μουσική από την Αμερικάνικη μπάντα Alloy Orchestra –ένα τριμελές σχήμα που συνθέτει και ερμηνεύει μουσική σε κλασικές ταινίες του βουβού κινηματογράφου. (23/6)\nWordless Music Orchestra, Κρατική Ορχήστρα Αθηνών & Sofia National Philharmonic Choir: Προβολή της αριστουργηματικής ταινίας του Stanley Kubrick «2001: Η Οδύσσεια του Διαστήματος» συνοδεία ζωντανής μουσικής από την Wordless Music Orchestra και την Κρατική Ορχήστρα Αθηνών, και ερμηνεία από τη χορωδία Sofia National Philharmonic Choir. (24/6)\nTheodore & Athens Academica Orchestra: Συνδυάζοντας την κλασική σύνθεση με ηλεκτρονικά στοιχεία για να δημιουργήσει όμορφα, ατμοσφαιρικά και συχνά κινηματογραφικά κομμάτια, ο ήχος του Theodore χαρακτηρίζεται από αντιθέσεις που καλύπτουν ένα ευρύ ηχητικό πεδίο. Η μοναδική μίξη επιρροών τού επιτρέπει ένα ευρύ πεδίο κίνησης από το μελαγχολικό στο κλασικό και το post-rock, αναμειγνύοντας αιθέριες μελωδίες σε ένα καζάνι ψυχεδελικών ήχων.(26/6)\nPhilip Glass’s Études for Solo Piano, Book 1: Nos. 1-10 με τον Νίκο Λαάρη: Μια ανθολογία συνθέσεων για σόλο πιάνο του Philip Glass, o οποίος θέλησε με αυτές να επεκτείνει την τεχνική του. Τις σπουδές για πιάνο του Glass τις χαρακτηρίζει ένα ευρύ φάσμα δυναμικών ρυθμών και συναισθημάτων που θα ερμηνεύσει ο πιανίστας Νίκος Λαάρης. Την ατμόσφαιρα συμπληρώνουν ο Δημήτρης Δεληνικόλας στη σκηνοθεσία και τα visuals, και ο Γιώργος Σεραφείμ στο animation.(27/6)\nPhiladelphia Youth Orchestra & Ελληνική Συμφωνική Ορχήστρα Νέων: H Philadelphia Youth Orchestra (PYO) είναι μια από τις παλαιότερες ορχήστρες νέων στις ΗΠΑ, με εμφανίσεις σε περισσότερες από 20 χώρες του κόσμου και αμέτρητες συναυλίες. Στο SNFestival, η PYO συμπράττει με την Ελληνική Συμφωνική Ορχήστρα Νέων και παρουσιάζει έργα Μπραμς, Βέμπερ και Τσαϊκόφσκι, σε μουσική διεύθυνση του Louis Scaglione.(27/6)\nWilliam Kentridge, Waiting for the Sibyl / The Moment Has Gone: Παγκόσμια Πρεμιέρα του σύνθετου έργου. Δύο έργα του William Kentridge. Ο κορυφαίος Νοτιοαφρικανός σκηνοθέτης προτείνει την όπερα δωματίου «Waiting for the Sibyl» (43 λεπτά) και το φιλμ συνοδεία ζωντανής μουσικής «The Moment Has Gone» ( 18 λεπτά) ως μια ενιαία σύνθεση, μια θεατρική εμπειρία οπτικής και ηχητικής αλχημείας που δε μοιάζει με οτιδήποτε έχουμε δει μέχρι σήμερα. Η σύνθεση των δύο έργων θα κάνει παγκόσμια πρεμιέρα στο Summer Nostos Festival. (21-22/6)\nBeth Corning, Just Human: Ανάθεση του SNFestival. Η βραβευμένη Αμερικανή χορογράφος και δημιουργός του «The Glue Factory Project», μιας σειράς παραστάσεων με συνεχή sold-outsστην Αμερική, δημιουργεί το «Just Human» ύστερα από ανάθεση του Summer Nostos Festival. Χρησιμοποιώντας τεχνικές κίνησης και θεάτρου, τέσσερις χορευτές εξερευνούν από μια «ώριμη και έμπειρη» οπτική, τις πιο ζωτικές και βασικές ανάγκες της ανθρωπότητας, και το πώς η Τεχνητή Νοημοσύνη ανταποκρίνεται ή όχι στα ζητήματα αυτά.(22/6)\nDance Crossroads: Ο Δάφνις Κόκκινος, χορογράφος-χορευτής και στενός συνεργάτης της Πίνα Μπάους, σταχυολογεί μια σύνθεση ερμηνειών από εκπληκτικούς χορευτές από την Κένυα, την Ταιβάν, τη Ζιμπάμπουε, και την Κορέα.(28/6)\nLars Jan & Σταύρος Γασπαράτος, LAPSE: Ανάθεση του SNFestival. Δύο νέοι δυναμικοί καλλιτέχνες, ο Lars Jan και ο Σταύρος Γασπαράτος, δημιουργούν για το Summer Nostos Festival μια οπτικοακουστική εγκατάσταση. Το «Lapse» ταξιδεύει τον θεατή, εκμηδενίζοντας τον χρόνο και την απόσταση μέσα από τον ήχο και την εικόνα. (Όλες τις ημέρες)\nARTWORKS: Η ARTWORKS συμμετέχει και φέτος στο Summer Nostos Festival. Καλλιτέχνες που βραβεύθηκαν στον 2ο κύκλο του Προγράμματος Υποστήριξης Καλλιτεχνών Ίδρυμα Σταύρος Νιάρχος θα λάβουν μέρος στην εικαστική έκθεση που θα παρουσιαστεί στα Νότια Μονοπάτια του Πάρκου Σταύρος Νιάρχος, σε επιμέλεια του Χριστόφορου Μαρίνου, ενώ βραβευθέντες χορευτές και χορογράφοι θα κινηθούν στους χώρους του Κ.Π.Ι.Σ.Ν. και θα μοιραστούν με τους επισκέπτες δείγμα της δουλειάς τους. H ARTWORKS δημιουργήθηκε το 2017 με ιδρυτική δωρεά από το Ίδρυμα Σταύρος Νιάρχος. Έχει ως κεντρικό στόχο να ενισχύει και να ενθαρρύνει την καλλιτεχνική δημιουργία στην Ελλάδα, ενώ μέχρι σήμερα έχει υποστηρίξει 140 άτομα (εικαστικοί, κινηματογραφιστές, χορευτές/χορογράφοι, επιμελητές εικαστικών εκθέσεων). (Όλες τις ημέρες)\nΤα «Selected Shorts» είναι μια σειρά αναγνώσεων λογοτεχνικών αποσπασμάτων από έργα που έχουν εμπνευστεί ή πραγματεύονται την Τεχνητή Νοημοσύνη. Ο λόγος ζωντανεύει μέσα από τις ερμηνείες καταξιωμένων ηθοποιών του αμερικανικού θεάτρου, κινηματογράφου και τηλεόρασης, όπως η Kathleen Chalfant, ο Sam Underwood και η Valorie Curry. (22, 23, 24/6)\nNOSTOS UNIVERSITY Φέτος, το Nostos University παρουσιάζει το πρόγραμμα «Στρατηγικές Νίκης – Μέθοδοι Εκμάθησης και Ανταγωνισμού στην Εποχή της Τεχνολογίας», χρησιμοποιώντας το σκάκι, τα μαθηματικά και ένα pop-up escape room!\nNostos University – Για Οικογένειες: Ο αξεπέραστος σκακιστής, Garry Kasparov, και η κορυφαία παίκτρια σκάκι όλων των εποχών, Judit Polgár, συμμετέχουν σε μια σειρά συζητήσεων όπου θα αποκαλύψουν τα μυστικά τους για τη στρατηγική, την ανταγωνιστικότητα, την εκπαίδευση και την τεχνολογία. ΟJohn Urschel,πρώην αστέρας του αμερικανικού ποδοσφαίρου των Baltimore Ravens και μαθηματικός που λατρεύει το σκάκι, θα είναι μαζί μας για να συντονίσει τις συζητήσεις. Και οι τέσσερις βραδιές περιλαμβάνουν διαδραστικές επιδείξεις και κινήσεις για σκάκι, παιχνίδια και δραστηριότητες για όλη την οικογένεια. (21, 22, 23, 24/6)\nCircus Outdoors: Η Αγορά και το Ξέφωτο του Κ.Π.Ι.Σ.Ν. θα ζωντανεύουν κάθε βράδυ με παραστάσεις από καλλιτέχνες του τσίρκου. Όσοι θα βρεθείτε κοντά τους, να είστε έτοιμοι να γελάσετε και να εντυπωσιαστείτε από τα απίστευτα ταλέντα τους! Και πού ξέρετε; Ίσως λάβετε κι εσείς μέρος στην παράσταση. (Όλες τις ημέρες)\nCirca, Το Καρναβάλι των Ζώων: «Tο Καρναβάλι των Ζώων» μάς μεταφέρει σε μια συναρπαστική περιπέτεια τσίρκου εμπνευσμένη από την ομώνυμη μουσική ιστορία του Camille Saint-Saëns. Οι ακροβάτες της Circa ζωντανεύουν στη σκηνή μια από τις διασημότερες συνθέσεις για παιδιά (και όχι μόνο) για μια νέα γενιά τσίρκου και μουσικής, αλλά και για τους λάτρεις των ζώων!(25, 26, 27, 28/6)\nΚατεβάστε δωρεάν το SNFestivalAppαπό το GooglePlayή το AppStore.


ΑΓΙΟΡΕΙΤΙΚΕΣ ΜΝΗΜΕΣ: 8223 - Γέροντας Σωφρόνιος για την προσευχή «Πάτερ ημών»\n8223 - Γέροντας Σωφρόνιος για την προσευχή «Πάτερ ημών»\nΜία κυρία στο Παρίσι πριν από λίγα χρόνια μου έλεγε ότι δεν τολμούσε να απαγγείλει την προσευχή αυτή μετά τα λόγια «ελθέτω η Βασιλεία Σου». Φοβόταν τόσο πολύ ώστε αν έλεγε στον Θεό έντιμα, «γεννηθήτω το θέλημά Σου», τότε όφειλε να δεχθεί «όλα όσα συμβαίνουν στη ζωή» με την ετοιμότητα να τα υπομένει χωρίς γογγυσμό, χωρίς μικροψυχία και τα παρόμοια.\nΠρόσφατα ένα άλλο πλάσμα μου έλεγε ακριβώς τα ίδια λόγια με σένα, σχετικά με το «και άφες ημίν... ως και ημείς αφίεμεν τοις οφειλέταις ημών».\nΟ ίδιος όμως θεωρώ ότι, αν εμείς λέγαμε μόνο τις δύο πρώτες λέξεις της προσευχής αυτής, δηλαδή Πάτερ ημών, αντιλαμβανόμενοι το βαθύ τους νόημα, τότε όλη μας η ζωή σε όλα τα επίπεδα και τις εκδηλώσεις της θα άλλαζε ριζικά. Αν εγώ είμαι υιός τον άναρχου Πατρός, σημαίνει ότι βρίσκομαι έξω από την εξουσία του θανάτου, σημαίνει ότι δεν είμαι δούλος αλλά κύριος, κατ’ εικόνα της κυριότητος του ίδιου του Θεού, σημαίνει ότι αυθεντικά είμαι ελεύθερος με τη μοναδικά αληθινή έννοια της ελευθερίας.\nΠαραμένοντας σε τέτοια κατάσταση, ο άνθρωπος δέχεται κάθε άλλον συνάνθρωπό του ως υιό αναστάσεως και παύει πλέον αυτός να είναι για μένα «μηδαμινός»» ή «ξένος», αλλά είναι ο αιώνιος αδελφός μου.\nΠώς μπορώ να φονεύσω τέτοιον αδελφό; Αλλά μαζί του ούτως ή άλλως συναντιέμαι στην αιωνιότητα, έξω από την οποία είναι αδιανόητη η ύπαρξη ακόμη και του ιδίου του χρόνου. Ή όπως έλεγε ο Γέροντας Σιλουανός, «ο αδελφός μου είναι η ζωή μου». Σε τέτοια κατάσταση ο άνθρωπος εύκολα και με φυσικό τρόπο συγχωρεί σε όλους τα πάντα και αγαπά πραγματικά τους εχθρούς του. Αλλά την αληθινή αυτή ευαγγελική κατάσταση κατορθώνουν μόνον όσοι πραγματικά πιστεύουν.\nΗ προσευχή που απορρέει από τέτοια παιδική πίστη αμεσότητας αποκαλύπτει στον άνθρωπο άλλους ορίζοντες, μπροστά στους οποίους όλα τα υπόλοιπα στερούνται νοήματος ...\nΣου είναι γνωστή η πορεία αυτή της σκέψεως. Ας μεταφερθούμε σε άλλο θέμα... Αν ο άνθρωπος δεν πιστεύει στην ανάσταση, αν η μικρή αυτή και ελεεινή ζωή είναι η μοναδική γι’ αυτόν και μετά από αυτήν καταλήγει σε πλήρη εκμηδένιση, πώς μπορεί να συγχωρεί εκείνους που τον βλάπτουν στη φτώχια του; Υπερασπιζόμενος τον εαυτό του από τα πλήγματα μισεί τους εχθρούς, αποστρέφεται κάθε άνθρωπο που τον εκβιάζει.\nΑναρτήθηκε από Keliotis Giannis στις 4/05/2016 07:55:00 π.μ.\n«Ως και ημείς αφίεμεν τοις οφειλέταις ημών..» (Αρχιμανδρίτης Επιφάνιος Χατζηγιάγκου)\n«Ως και ημείς αφίεμεν τοις οφειλέταις ημών..»\nPresentation of the Volume «Γέρων Ιωσήφ Βατοπαιδινός (1.7.1921 – 1.7.2009)» (Elder Iosif Vatopaidinos (1.7.1921-1.7.2009)\nΠΑΤΡΙΑΡΧΗΣ ΑΘΗΝΑΓΟΡΑΣ 70 χρόνια από την εκλογή στον Οικουμενικό Θρόνο\nDE RERUM NATURA [Περί της φύσεως των πραγμάτων] του Γιώργου Θέμελη (ἀπὸ Μπὰμπη)\nΛούσιος. Το Φαράγγι των προσευχών\nΕνημέρωση της Ιεράς Μητροπόλεως Γλυφάδας περί της Ουνέσκο\n▼ Απριλίου 2016 (151)\n▼ 05 Απρ (6)\n8226 - Υποδοχή Ιερού Τεμαχίου Τιμίου Ξύλου από την...\n8225 - Προσκύνημα Ιερού λειψάνου της Αγίας Αναστασ...\n8224 - Επιστημονικό Συνέδριο για τον Ευγένιο Βούλγ...\n8223 - Γέροντας Σωφρόνιος για την προσευχή «Πάτερ ...\n8222 - Γέροντος Σωφρονίου Σαχάρωφ: Βίος του Αγίου ...\n8221 - «Η ζωή μου κοντά στον Γέροντα Ιωσήφ». Ομιλί...


Τσάμπιονς Λιγκ: Τεσσάρα η Ρεάλ, άνετα και η Παρί\nΜε τον Ρονάλντο να πετυχαίνει χατ-τρικ (δύο πέναλτι), η Ρεάλ διέλυσε με 4-0 την Σαχτάρ στο Μπερναμπέου και ξεκίνησε με το.. δεξί τις υποχρεώσεις της στο Τσάμπιονς Λιγκ. Νίκη και για Παρί, 2-0 με Μάλμε.\nΗ Ρεάλ Μαδρίτης δεν συνάντησε ιδιαίτερα προβλήματα κόντρα στη Σαχτάρ και ξεκίνησε με ιδανικό τρόπο (4-0) τη φετινή πορεία της στο Τσάμπιονς Λιγκ.\nΗ «βασίλισσα» είχε μεγάλη ευκαιρία για να προηγηθεί στο 14’, όμως ο Μπενζεμά δεν κατάφερε να σκοράρει σε κενή εστία, στέλνοντας τη μπάλα άουτ. Ωστόσο, στο 30’ ο Μπενζεμά πήρε το… αίμα του πίσω, ανοίγοντας το σκορ από κοντά μετά από σέντρα του Ίσκο.\nΣτο 50’ η Σαχτάρ έμεινε με αριθμητικό μειονέκτημα λόγω αποβολής του Στεπανένκο και τρία λεπτά μετά ο διαιτητής είδε χέρι του Σρνα στην περιοχή των Ουκρανών, μόνο που η μπάλα χτύπησε στην πλάτη του Κροάτη αμυντικού.\nΟ Ρονάλντο δεν έχασε την ευκαιρία να «γράψει» το 2-0 από το σημείο του πέναλτι, ενώ ο ίδιος πέτυχε και το 3ο γκολ της ομάδας του στο 63’, ξανά από την άσπρη βούλα. Ο Πορτογάλος ολοκλήρωσε το χατ-τρικ του στο 81’ με κοντινή κεφαλιά, φτάνοντας τα 80 γκολ στο Τσάμπιονς Λιγκ (πρώτος σκόρερ).\nΠαράλληλα, ο άσος της Ρεάλ ξεπέρασε τον Μέσι στην πρώτη θέση των παικτών με τα περισσότερα χατ-τρικ σε ισπανικό σύλλογο (33 έναντι 32), ενώ έγινε ο παίκτης με τα περισσότερα εύστοχα πέναλτι (11) στην ιστορία του Τσάμπιονς Λιγκ.\nΤραυματίστηκε και αποχώρησε στο 32o λεπτό ο Μπέιλ, ενώ αλλαγή έγιναν και οι Πέπε, Ράμος.\nΜε το δεξί η Παρί\nΣτο άλλο ματς, η Παρί Σεν Ζερμέν κέρδισε με 2-0 την Μάλμε στο Παρίσι και ξεκίνησε με το δεξί τις υποχρεώσεις της στην κορυφαία διασυλλογική διοργάνωση.\nΟι πρωταθλητές Γαλλίας προηγήθηκαν μόλις στο 4ο λεπτό με εξαιρετικό τελείωμα του Ντι Μαρία, ο οποίος σκόραρε σε πρώτο ημίχρονο αγώνα Τσάμπιονς Λιγκ για πρώτη φορά στην καριέρα του (τα άλλα 8 γκολ που είχε στη διοργάνωση σημειώθηκαν στο 2ο μέρος).\nΟι «πρωτευουσιάνοι» είχαν τον απόλυτο έλεγχο και στο 61’ «κλείδωσαν» τη νίκη με κοντινή κεφαλιά του Καβάνι, ύστερα από ασίστ-τακουνάκι του Ιμπραϊμοβιτς. Αυτό ήταν το 16ο γκολ του Ουρουγουανού φορ σε 27 παιχνίδια Τσάμπιονς Λιγκ\n1. Ρεάλ 3\nΣτοιχεία για τον αγώνα: ΡΕΑΛ ΜΑΔΡΙΤΗΣ - ΓΡΑΝΑΔΑ\n1.02 9.00 25.00 1.12 3.90 1 1 6.62\n1.22 3.30 12.50 2.15 1.45\n6.25 2.55 1.87 6.00\nΤσάμπιονς Λιγκ: «Άλωσε» το «Έτιχαντ» η Γιουβέντους, τριάρα η Σεβίλλη\nΓκουαρδιόλα: «Πολύ δυνατή ομάδα ο Ολυμπιακός»\nΞανά στο χειρουργείο ο Γουίλσιρ


Μπάσκετ γυναικών: Νέα άνετη φιλική νίκη (65-47) απέναντι στη Δάφνη Αγ. Δημητρίου! :: Reds Against The Machine\nΜπάσκετ γυναικών: Νέα άνετη φιλική νίκη (65-47) απέναντι στη Δάφνη Αγ. Δημητρίου!\nΓράφτηκε απο MakTheBet στις 22:50 | 06-10-2021\nΗ ομάδα Μπάσκετ Γυναικών του Ολυμπιακού, σημείωσε την έβδομη νίκη σε ισάριθμα φιλικά καθώς επικράτησε με 65-47 στο ΣΕΦ, της Δάφνης Αγίου Δημητρίου, στο δεύτερο διαδοχικό τεστ μεταξύ των δυο ομάδων. Οι «ερυθρόλευκες» πραγματοποίησαν πολύ καλή εμφάνιση και είχαν βελτιωμένη εικόνα σε σχέση με το παιχνίδι της Παρασκευής, στην έδρα της Δάφνης.\nΜε οδηγό την εξαιρετική άμυνα, ο Θρύλος κυριάρχησε από την αρχή στην αναμέτρηση και δέχθηκε μόλις 8 πόντους στην πρώτη περίοδο, σκοράροντας 27. Ανάλογη ήταν η εικόνα και στο 2ο δεκάλεπτο, με τις δυο ομάδες να φτάνουν στο ημίχρονο, με το σκορ στο 41-18. Στο δεύτερο μισό, η ομάδα του Μάρτινς Ζίμπαρτς διατήρησε τον απόλυτο έλεγχο και την μεγάλη διαφορά για να κλείσει η 3η περίοδος με 55-33 και να ακολουθήσει το 65-47 στην τελευταία.\nTα δεκάλεπτα: 27-8, 41-18, 55-33, 65-47\nΓια τον Ολυμπιακό αγωνίστηκαν οι: Σάιλα Κούπερ, Αλέξις Τόλφρι, Άννα Νίκη Σταμολάμπρου, Εβίνα Σταμάτη, Διονυσία Αλεξανδρή, Ελένη Σύρρα, Αγγελική Νικολοπούλου, Στέλλα Φουράκη, Ιωάννα Δίελα, Ευαγγελία Βαμβακά, Κριστίν Βίτολα, Αθανασία Παντελή.


Η επίσκεψη του αυτοκράτορα στους πληγέντες - Έφτασαν οι... ενισχύσεις από τη Γαλλία - Ειδήσεις Newsit.gr\nNewsit / Κόσμος / Η επίσκεψη του αυτοκράτορα στους πληγέντες – Έφτασαν οι… ενισχύσεις από τη Γαλλία\nΔημοσιεύθηκε: 30.03.2011 | 19:40\nΤους πληγέντες από το σεισμό και το καταστροφικό τσουνάμι της 11ης Μαρτίου επισκέφτηκε την Τετάρτη το αυτοκρατορικό ζεύγος της Ιαπωνίας.\nΟ αυτοκράτορας Ακιχίτο και η σύζυγος του Μιτσίκο βρέθηκαν στο καταφύγιο Μπουντο-καν του Τόκιο, όπου φιλοξενούνται 300 άνθρωποι, κυρίως από την περιοχή της Φουκουσίμα.\nΆνθρωποι που σε μια στιγμή έχασαν τα πάντα ή αναγκάστηκαν λόγω του πυρηνικού δυστυχήματος να εγκαταλείψουν τα σπίτια τους, συνομίλησαν με τον αυτοκράτορα της χώρας, ο ρόλος του οποίου, πάντως, είναι καθαρά διακοσμητικός στην ιαπωνική κοινωνία: δεν νομοθετεί, δεν έχει επαφή με… θνητούς.\nΣτη Φουκουσίμα ο εφιάλτης συνεχίζεται και η TEPCo ζήτησε για ακόμη μια φορά συγγνώμη από τους πολίτες για την ανεπάρκεια στη διαχείριση της κρίσης. Ο πρόεδρος της εταιρίας μεταφέρθηκε εσπευσμένα, την Τετάρτη, στο νοσοκομείο με ζαλάδες και υψηλή πίεση. Ο Μασατάκα Σιμίζου δεν είχε κάνει καμία δημόσια εμφάνιση από τις 13 Μαρτίου, όταν παραβρέθηκε σε συνέντευξη Τύπου.\nΈξω από τα γραφεία της εταιρίας, στο μεταξύ, συγκεντρώθηκαν περισσότεροι από 100 άνθρωποι, διαδηλώνοντας κατά της πυρηνικής ενέργειας. Σύμφωνα με το πρακτορείο Reuters, το βασικό σύνθημα των συγκεντρωθέντων ήταν «σταματήστε την πυρηνική ενέργεια».\nΓαλλική βοήθεια για τη Φουκουσίμα\nΗ διευθύνουσα σύμβουλος της εταιρείας Areva, Αν Λοβερζόν, έφθασε την Τετάρτη στην Ιαπωνία, διευρύνοντας τη γαλλική αντιπροσωπεία που έσπευσε στη χώρα για να βοηθήσει την TEPCo, να θέσει υπό έλεγχο την κατάσταση στη Φουκουσίμα.\nΟι Γάλλοι ειδικοί θα παραμείνουν στην περιοχή του Τόκιο και όχι στην περιοχή της πυρηνικής μονάδας. Η συμμετοχή τους θα μπορούσε να συμβάλει στη βελτίωση της επικοινωνίας σχετικά με την καταστροφή.\nΟι ειδικοί λένε ότι η έλλειψη πληροφόρησης και ορισμένα αντιφατικά στοιχεία έχουν καταστήσει δύσκολο να καταλάβουν τι συμβαίνει στην Φουκουσίμα, η οποία φαίνεται να έχει μετακινηθεί από μια φάση τήξης του πυρήνα, σε μία στην οποία η διαχείριση της εκλυόμενης ραδιενέργειας είναι υψίστης σημασίας.\nΤο ταξίδι της Λοβερζόν έρχεται πριν από την επίσκεψη στο Τόκιο του προέδρου της Γαλλίας, Νικολά Σαρκοζί, του πρώτου ξένου ηγέτη που θα φθάσει στη χώρα μετά τον σεισμό και το φονικό τσουνάμι.\nΟι λιμενικές αρχές βρίσκονται σε διαβουλεύσεις με τις υπηρεσίες εσωτερικής ασφάλειας και τις τελωνειακές αρχές, σύμφωνα με δημοσίευμα της εφημερίδας Financial Times Deutschland. Εκτιμάται ότι οι τελωνειακές αρχές θα επιφορτιστούν με τον έλεγχο των πλοίων που έχουν ελλιμενιστεί στην Ιαπωνία ή έχουν περάσει πλησίον της Ιαπωνίας.\nΠριν, πάντως, φτάσουν στο λιμάνι του Αμβούργου, το μεγαλύτερο της Γερμανίας, τα πλοία κατά κανόνα ελλιμενίζονται σε άλλα ευρωπαϊκά λιμάνια, όπως αυτό του Ρότερνταμ. Σύμφωνα με την εφημερίδα, οι ολλανδικές αρχές ζητούν κατάλογο με τους δέκα τελευταίους σταθμούς που έκαναν πλοία προερχόμενα από την Ασία. Ζητούν επίσης από τους πλοιάρχους να εγγυηθούν γραπτώς ότι τα πλοία δεν ήρθαν σε επαφή με ακτινοβολία, ενώ στη συνέχεια ειδική ομάδα πραγματοποιεί έλεγχο για ραδιενέργεια στα πλοία.


Συζητήσεις Εθνικής με τους Γάλλους για την Εμπορική\n Διαγραφή χρέους "μαμούθ" , ύψους 322.000 ευρώ, σε κάτοικο Ρόδου\n Παράταση έως 10 Ιουλίου για τις χειρόγραφες φορολογικές δηλώσεις\n Σε αποχώρηση από τη ΔΗΜΑΡ οδεύει ο Στ. Μπαγιώργος\nΞεκινάει και επίσημα ο νέος γύρος των συζητήσεων και διαδικασιών για την αναδιάρθρωση του εγχώριου τραπεζικού συστήματος, μέσω εξαγορών, συγχωνεύσεων και στρατηγικών συμμαχιών. Αφορμή υπήρξε η σημερινή επίσημη επιβεβαίωση της Εθνικής Τράπεζας, ότι υπήρξαν συζητήσεις, μεταξύ των διοικήσεων της Εθνικής Τράπεζας και της Credit Agricole, αναφορικά με τις δυνατότητες μελλοντικών στρατηγικών συμμαχιών, οι οποίες όμως είναι μέχρι σήμερα σε πρώιμο στάδιο, όπως τονίζεται σε ανακοίνωση-απάντηση σε σχετική ερώτηση της Επιτροπής Κεφαλαιαγοράς.\nΣημειώνεται ότι ο Αλέν Στρουμπ (Alain Strub), αντιπρόεδρος Διοικητικού Συμβουλίου και διευθύνων σύμβουλος της Εμπορικής Τράπεζας και μέλος της Εκτελεστικής Επιτροπής της Credit Agricole, σε συνέντευξη του στο ΑΜΠΕ, πριν δύο εβδομάδες είχε αναφέρει, σχετικά με τις επερχόμενες εξελίξεις στον τραπεζικό τομέα: «Είναι προφανές ότι η ελληνική οικονομία διέρχεται μία ιδιαίτερα ασταθή περίοδο, που αναπόφευκτα θα οδηγήσει σε μεταβολές στη δομή του τραπεζικού συστήματος της χώρας. Είναι πολύ νωρίς για να εκτιμήσει κανείς τις επερχόμενες εξελίξεις. Αυτό, όμως, που είναι βέβαιο, είναι ότι το μοντέλο παροχής υπηρεσιών των ελληνικών τραπεζών θα πρέπει να εξελιχθεί κατά τέτοιον τρόπο, ώστε ο τομέας μας να ευθυγραμμιστεί με τις πραγματικές ανάγκες της σημερινής κοινωνίας».\nΑπόφαση με την οποία διαγράφεται χρέος 322.000 ευρώ εξέδωσε το Ειρηνοδικείο Ρόδου ύστερα από προσφυγή 45χρονης Ροδίτισσας, με βάση το νέο νόμο για τα υπερχρεωμένα νοικοκυριά.\nΤον δρόμο της αποχώρησης από τη ΔΗΜΑΡ φαίνεται πως επιλέγει το μέλος της Εκτελεστικής Γραμματείας Στέφανος Μπαγιώργος, μετά την άκαρπη συνάντηση που είχε την Παρασκευή το βράδυ με τον πρόεδρο του κόμματος Φώτη Κουβέλη.\nΑν και δεν έχει υπάρξει δημόσια δήλωσή του, ο κ. Μπαγιώργος επιμένει στη διαφωνία του για την παροχή ψήφου εμπιστοσύνης στην κυβέρνηση υπό τον Αντώνη Σαμαρά, όπως, μαζί με τρία ακόμη μέλη, είχαν καταθέσει σε κείμενό τους στην ΚΕ του κόμματος και είχαν μειοψηφίσει.\nΟι δύο άνδρες συναντήθηκαν την Παρασκευή το βράδυ και συζήτησαν όλες τις παραμέτρους που έχουν προκύψει, με τον κ. Κουβέλη, κατά πληροφορίες, να ζητά την αναθεώρηση των απόψεών του.\nΚατά τις ίδιες πληροφορίες, ο κ. Μπαγιώργος αρνήθηκε, επέμεινε σε αυτές και σήμερα το πρωί εξέφρασε σε συνομιλητές του τη διάθεση να αποχωρήσει.\nana2html v2.01 run on Monday, 2 July 2012 - 12:30:37 UTC


Tηλεκατάρτιση από τον Απρίλιο για 5.000 νέους αγρότες\nΑρχική ΕΙΔΗΣΕΙΣ Tηλεκατάρτιση από τον Απρίλιο για 5.000 νέους αγρότες\nΣτα μέσα Απριλίου αναμένεται να ξεκινήσει το πρόγραμμα τηλεκατάρτισης για περίπου 5.000 νέους Αγρότες (πρόσκληση 2016, εντάξεις 2017), οι οποίοι μετά θα μπορέσουν να κάνουν αίτηση για τη β’ δόση πληρωμής. Στο μεταξύ από χθες 18 Μαρτίου 2021, ξεκίνησε η οριστικοποίηση των αιτημάτων πληρωμής Νέων Αγροτών για όσους ήδη έχουν κάνει τα απαραίτητα μαθήματα.\n«Με συμμετοχή σε πρόγραμμα τηλεκατάρτισης, δίνεται λύση στην αδυναμία δια ζώσης συμμετοχής των Νέων Αγροτών του ΠΑΑ 2014-2020 στα προγράμματα κατάρτισης, εξαιτίας των υγειονομικών περιορισμών που επέφερε η πανδημία.\nΣυγκεκριμένα, υπεγράφη από τον υφυπουργό Αγροτικής Ανάπτυξης και Τροφίμων, κ. Γιάννη Οικονόμου, η 2η τροποποίηση της υπ’ αριθ. 11510/14.12.2016 (ΦΕΚ 4113/Β/21.12.2016) Απόφασης του υπουργού Αγροτικής Ανάπτυξης και Τροφίμων με τίτλο: «Πλαίσιο Εφαρμογής της Δράσης 1.1.1.» «Δράσεις Κατάρτισης και Ανάπτυξης Δεξιοτήτων για νέους γεωργούς και μικρές γεωργικές εκμεταλλεύσεις» του Μέτρου 1 «Δράσεις Μετάδοσης Γνώσεων και Ενημέρωσης του ΠΑΑ 2014 – 2020».\nΗ τροποποίηση της υπουργικής απόφασης έρχεται μετά και από την έγκριση της 8ης Τροποποίησης του ΠΑΑ 2014-2020 από την Ε.Ε, όπως αυτή ανακοινώθηκε την προηγούμενη εβδομάδα από τον υπουργό Αγροτικής Ανάπτυξης και Τροφίμων, κ. Σπήλιο Λιβανό.\nΗ φυσική παρουσία των Νέων Αγροτών στα προγράμματα κατάρτισης δεν ήταν εφικτή εξαιτίας των περιοριστικών μέτρων κατά της εξάπλωσης της πανδημίας. Mέσω της νέας τροποποίησης της υπουργικής απόφασης, ανοίγει ο δρόμος για τη συμμετοχή των Νέων Αγροτών σε αντίστοιχο πρόγραμμα τηλεκατάρτισης, με σκοπό να διδαχθούν τις αναγκαίες γνώσεις και δεξιότητες για την τεκμηρίωση της επαγγελματικής τους ικανότητας και επάρκειας στον πρωτογενή τομέα, ώστε να διασφαλιστεί η ομαλή ολοκλήρωση του προγράμματος και η αποπληρωμή των δικαιούχων.\nΗ τροποποίηση της απόφασης αφορά περίπου 5.000 Νέους Αγρότες, καθώς επίσης συνολικά το μέγεθος της δαπάνης ανέρχεται περίπου στα 4.875.000 ευρώ.\nΜετά την έκδοση της σχετικής εγκυκλίου εφαρμογής ο ΕΛΓΟ ΔΗΜΗΤΡΑ αναμένεται να ξεκινήσει το Πρόγραμμα Τηλεκατράρτισης σε περίπου ένα μήνα».\nΠροηγούμενο άρθροΑσθενής σεισμική δόνηση νοτιοδυτικά της Ελασσόνας\nΕπόμενο άρθροΝοσοκομείο «Μεταξά»: Στα 42 τα κρούσματα – Τι δήλωσε ο Πρόεδρος εργαζομένων


ΚΑΛΑΜΠΑΚΙ: Το Αστυν.Τμήμα Θάσου ταυτοποίησε τα στοιχεία 19-χρονου δράστη για απάτη μέσω διαδικτύου.\nΤο Αστυν.Τμήμα Θάσου ταυτοποίησε τα στοιχεία 19-χρονου δράστη για απάτη μέσω διαδικτύου.\n-Εξιχνιάστηκε, ύστερα από τις έρευνες των αστυνομικών του Αστυνομικού Τμήματος Θάσου της Διεύθυνσης Αστυνομίας Καβάλας, μια υπόθεση απάτης μέσω διαδικτύου, σε βάρος 26χρονου αλλοδαπού, υπηκόου Αρμενίας, που είχε διαπραχθεί τέλος Σεπτεμβρίου του 2016.\n-Ταυτοποιήθηκαν τα στοιχεία 19χρονου ημεδαπού, σε βάρος του οποίου σχηματίσθηκε δικογραφία για απάτη με υπολογιστή.\n-Αναλυτικότερα, ο 26χρονος εντόπισε αγγελία σε διαδικτυακή ιστοσελίδα, την οποία είχε αναρτήσει ο δράστης, σχετικά με την πώληση κινητού τηλεφώνου και επικοινώνησε τηλεφωνικά μαζί του.\n-Κατά την τηλεφωνική τους επικοινωνία, ο 26χρονος κατάφερε να εξαπατήσει τον 25χρονο, πείθοντάς τον να καταθέσει, την 27-9-2016, σε τραπεζικό του λογαριασμό, το χρηματικό ποσό των 430 ευρώ, προκειμένου να του αποστείλει το προσφερόμενο κινητό τηλέφωνο της αγγελίας.\n-Κατά την παραλαβή του δέματος, ο 26χρονος διαπίστωσε ότι ο δράστης τον είχε εξαπατήσει, αποστέλλοντάς του, ένα άλλο μη λειτουργικό κινητό τηλέφωνο.\n-Η δικογραφία που σχηματίσθηκε θα υποβληθεί στην κα Εισαγγελέα Πρωτοδικών Καβάλας, ενώ την προανάκριση ενεργεί το Αστυνομικό Τμήμα Θάσου.


Πώς καταλαβαίνεις ότι το brand σου έχει αλλάξει ασυνείδητα;\nΌταν ξεκινάμε ένα brand συνήθως συμβαίνουν δυο πράγματα.\nΕίτε έχουμε προηγούμενη επιχειρηματική εμπειρία, άρα γνωρίζουμε ποια είναι τα βήματα δημιουργίας ταυτότητας ενός brand, είτε δεν έχουμε εμπειρία, που σημαίνει ότι προχωράμε ψάχνοντας και ρωτώντας, παραλείποντας βήματα κατά τη διάρκεια της διαδικασίας.\nΕμείς σήμερα θα αναφερθούμε στην δεύτερη περίπτωση, αυτήν της έλλειψης προηγούμενης εμπειρίας.\nΤι συμβαίνει ακριβώς σε μία τέτοια κατάσταση;\nΤι γίνεται όταν το έχεις να κάνεις με personal brand; Είναι πιο εύκολο να υπάρξουν ασυνείδητες αλλαγές;\nΤι μπορείς να κάνεις ώστε να μη συμβαίνει κάτι τέτοιο;\nΤι συμβαίνει όταν υπάρχει έλλειψη εμπειρίας;\nΤο δύσκολο σε μία τέτοια περίπτωση είναι ότι δεν έχεις χτίσει συστήματα, με αποτέλεσμα να συγκρατείς όλες τις πληροφορίες, αναφορικά με την ταυτότητα του brand, στο μυαλό σου, κάτι που αργά ή γρήγορα θα προκαλέσει ασυνέχεια στην εικόνα του brand.\nΤο ζητούμενο όταν χτίζεις μία επιχείρηση είναι να δημιουργήσεις συστήματα και δρόμους που είτε αυτοματοποιούν κάποιες διαδικασίες, είτε σε κατευθύνουν από μόνα τους στον τελικό στόχο.\nΓια παράδειγμα, είναι πολύ διαφορετικό να έχω καταλάβει ποιο κατά προσέγγιση είναι το κοινό μου και να συζητώ θέματα που πιστεύω ότι το ενδιαφέρουν και πολύ διαφορετικά να έχω οργανώσει όλα τα θέματα, που μέσα από στατιστικά παρατήρησα ότι το ενδιαφέρουν, ώστε να αναπτύσσω μόνο αυτά.\nΤα θολά σημεία αυξάνονται όταν έχουμε να κάνουμε με personal brand. Αυτό συμβαίνει επειδή εδώ προστίθεται ένα κομμάτι που δεν μπορείς να οργανώσεις ή να ελέγξεις απόλυτα. Ο εαυτός σου.\nΠώς θα διατηρήσεις μία συνέχεια στην online εικόνα σου, αν δεν έχεις ανακαλύψει τον εαυτό σου, τι πραγματικά σε γεμίζει σε αυτό που κάνεις και ποια είναι τα δυνατά σου σημεία;\nΑν δεν εκφράζεις τον πραγματικό σου εαυτό, μπορεί κάποιες μέρες να νιώθεις ότι έχεις περισσότερη ανθεκτικότητα και έτσι να προβάλεις στο κοινό σου την εικόνα που θέλεις. Κάποιες μέρες όμως, όπως είναι απόλυτα φυσιολογικό, μπορεί η ψυχολογία σου να είναι σε χαμηλά επίπεδα και να μην έχεις την δυνατότητα να βγάλεις τον "ψεύτικο" εαυτό σου online.\nΑν λοιπόν δεν ανακαλύψεις κάποια μέρη του εαυτό σου πρώτα, θα είναι εξαιρετικά δύσκολο να διατηρήσεις συνοχή στο brand σου και να απολαύσεις την όλη διαδικασία χτισίματός του.\nΠώς τα ελέγχεις όλα αυτά; Υπάρχουν κάποιες κατευθυντήριες γραμμές;\nΤα ονομάζω Brand Guidelines και είναι κάτι το οποίο όλες οι επιχειρήσεις θεωρώ ότι χρειάζεται να έχουν.\nΣτην απλή τους μορφή, είναι ένα αρχείο που συμπεριλαμβάνει, όλα εκείνα τα στοιχεία που δομούν την εικόνα ενός brand και σου θυμίζουν τις αξίες, το αφήγημα και τα αισθητικά στοιχεία που καθόρισες στο ξεκίνημα.\nΤι θα μπορούσε να συμπεριλαμβάνει αυτό το αρχείο;\n· Το αφήγημά σου\n· Τους τρόπους με τους οποίους επικοινωνείς το αφήγημα αυτό\n· Τις δυσκολίες που αντιμετωπίζει το κοινό σου κατηγοριοποιημένες σε θεματικές\n· Την γλώσσα και τον τόνο που θα χρησιμοποιείς σε προφορικό και γραπτό λόγο\n· Τα χρώματά σου\n· Την γραμματοσειρά σου\n· Έναν χαρακτηρισμό για την αισθητική σου (Πχ minimal)\n· Το συναίσθημα που θέλεις να προκαλείς στο κοινό σου\n· Τους πυλώνες σου\n· Τα προϊόντα σου\nΕιδικότερα στην αρχή, μπορείς να ανατρέχεις σε αυτά τα στοιχεία 1-2 φορές την εβδομάδα, ώστε να τα θυμίζεις στον εαυτό σου.


ΑΡΧΙΚΗ > Γυναικεία Παπούτσια > Μπότες > Carinii Γυναικεία Μπότες Γκρί Υψηλή ποιότητα B3294\nΟι καινούργιες παραλαβές στην πρόταση της μάρκας Carinii. Η εξωτερική μεριά των παπουτσιών αποτελείται από φυσικό δέρμα - nubuck. Τα μποτάκια έχουν το τακούνι με ύψος 10 cm. Η εσωτερική φόδρα είναι θερμικό, τσόχα. Την άνεση στο περπάτημα αυξάνουν οι πάτοι θερμικά, τσόχα. Η μονωτική σόλα, είναι υλικό υψηλής ποιότητας. Τα μποτάκια κερδίζουν χάρη στην διακόσμηση φυσικό δέρμα. Το γυναικείο μοντέλο που είναι κατάλληλο για όλες τις καιρικές συνθήκες.\nCarinii Γυναικεία Μπότες Μαύρο Εξαιρετικό προϊόν B4031\nSimen Γυναικεία Μπότες Μαύρο οι περισσότεροι μόδα 8986\nR.Polański Γυναικεία Μπότες Μπεζ Σύγχρονη 0818\nKarino Γυναικεία Επίπεδα Ασημή εκλεπτυσμένη 1655/115-P


Ο Κακός Λύκος: Η φανερή γοητεία της ευκολίας. (Μέρος 2ο)\n@ Όσο το Ελληνικό Κράτος, παρά τις όποιες βαριές του παθογένειες, βαθιά στην συνείδηση των πολιτών εθεωρείτο μιά (τελικά) αυτοτελής και σχετικά ανεξάρτητη οντότητα, (κάτι το "Βυθίσατε το Χόρα"- κάτι το "Η Ελλάδα ανήκει στους Έλληνες" συνετέλεσαν αποφασιστικά σε αυτό), δεν θα μπορούσε να διανοηθεί ουδείς να χρησιμοποιήσει έμμεσα ή άμεσα, εθνικά σύμβολα ή λέξεις οι οποίες παραπέμπουν στην επίσημη πολιτεία. Αυτό δε μάλιστα δεν ήταν απλώς κάποια πρακτική αλλά αποτελούσε και νομικά κατωχυρομένο δικαίωμα και μάλιστα σε όλη την Ευρώπη. Δεν μπορούσες πχ. να χρησιμοποιήσεις όρους όπως Ελληνικό, Εθνικό, Δημοτικό κλπ, το δικαίωμα χρήσης αυτών των λέξεων ανήκε αποκλειστικά στο Κράτος. Άντε το πολύ-πολύ να άνοιγες κανένα καφενείο και να το ονόμαζες "Ελληνικόν", μέχρι εκεί όμως. Και είναι χαρακτηριστική η περίπτωση της National-Panasonic η οποία προκειμένου να μπορεί να εξάγει τα προϊόντα της στις ευρωπαϊκές χώρες, αναγκάστηκε να αφαιρέσει το National.\nΑπό τότε όμως που και η Ελλάδα μπήκε στο ευρωπαϊκό μπλέντερ, οι όροι αυτοί πλέον έχασαν κάθε αίγλη αλλά και κάθε ουσιαστικό περιεχόμενο αφού πλέον δεν μιλάμε γιά κυρίαρχα κράτη παρά μόνο κυρίαρχα οργανωμένα (ιδιωτικά) συμφέροντα. Και αν κάποιος σήμερα ξανασχεδίαζε το νέο ευρωπαϊκό χάρτη, μάλλον δεν θα έψαχνε τα σύνορα της κάθε χώρας-μέλους αλλά της κάθε εταιρείας και με κριτήριο μεγέθους τον βαθμό επιρροής της στο παγκόσμιο οικονομικό γίγνεσθαι. Θα είχαμε λοιπόν το κράτος της Siemens, της Fiat, της Krupps, της Deutsche Bank, της PSA, της France Telecom κλπ κλπ.\nΑυτά είναι λοιπόν τα νέα κυρίαρχα κράτη και κανένα φυσικά από τα γνωστά "παλιά" δεν θα τολμούσε να "δανειστεί" κάποιο εμπορικό τους σήμα αφού αυτά είναι απολύτως κατοχυρωμένα. Και γιά να μην μας μένει και η ελάχιστη πλέον αμφιβολία περί του ποιός πλέον κυβερνά αυτόν τον τόπο, αξίζει να παρατηρήσουμε ότι παρότι κανείς δεν μπορεί ούτε καν να αγγίξει το σήμα της Coca-Cola, αυτό το ιερό δισκοπότηρο του παγκόσμιου trade mark, την ίδια δεν την εμποδίζει κανείς να χρησιμοποιεί ένα εθνικό όρο και να ονομάζεται Ελληνική. (Ελληνική Εταιρία Εμφιαλώσεως). Φυσικά έχουμε και ακόμη πιό κωμικές εκδοχές της πλήρους ανυποληψίας του ελληνικού κράτους, όπως αυτή του να μαζεύονται δυό-τρία μαστόρια και να συστήνουν εταιρεία η οποία να φέρει τον βαρύγδουπο διακριτικό τίτλο "Πανελλαδικός Οργανισμός Μονώσεων".\nΟ καθένας λοιπόν είναι ό,τι θέλει να λέει πως είναι και ο αείμνηστος Τσαρούχης τόχε πεί πρώτος. Και αφού μέσα σε όλο αυτό το αξιακό χάος ο καθένας μπορεί να βάζει ό,τι ταμπέλα γουστάρει με την ίδια ευκολία που μπορεί να δώσει στον σκύλο του ό,τι όνομα γουστάρει, γιατί να μην προθέσουμε και σε ένα Διαγωνισμό Φωτογραφίας τον όρο "Πανελλήνιο". Πέραν όμως του τελείως απαράδεκτου της χρήσης του συγκεκριμένου όρου, ας δούμε και το πραγματικό νόημα που μπορεί ένας τέτοιος όρος να έχει σε κάποιο Διαγωνισμό και εν προκειμένω Φωτογραφίας.\n-"Πανελλήνιος" σημαίνει ό,τι μπορούν να συμμετέχουν μόνο Έλληνες φωτογράφοι ? Και τί Έλληνες ? Εκ μητρός, εκ πατρός ή και εκ των δύο γονέων ? Νιγηριανός υιοθετημένος από Έλληνες γονείς μπορεί να συμμετάσχει ? Αφγανός που όμως έχει "μετάσχει της αυτής Παιδείας" με επτά χρόνια στην Ελλάδα και με 1.750 ένσημα , μπορεί να λάβει μέρος ? Στην περίπτωση αυτή πρέπει να προσκομιστεί βιβλιάριο ενσήμων ή έστω κάποιος λογαριασμός ΔΕΗ που να αποδεικνύει τα χρόνια διαμονής του "ξένου" ? Διαζευγμένη με 2 ανήλικα παιδιά και μάνα νεφροπαθή και γκόμενο άνεργο σοβατζή με στυτικές δυσλειτουργίες θα πάρει το ΕΚΑΣ ? Νομίζω πως μένουν πολλά να εξηγηθούν καθότι αδυνατώ πλήρως να καταννοήσω την λέξη "Πανελλήνιος".\n'Η μάλλον και γιά να σοβαρευτούμε, δεν αδυνατώ καθόλου. "Κατανοώ" απολύτως. Τι καταννοώ ?\nΘα σας πώ αύριο.\nΑναρτήθηκε από τον Κακό Λύκο στις 1:59 μ.μ.


Ήταν επιθυμία και έγινε πράξη: Επιτέλους έρχεται το Snyder Cut του «Justice League»! | Reader.gr\nΉταν επιθυμία και έγινε πράξη: Επιτέλους έρχεται το Snyder Cut του «Justice League»!\nΠέμ, 21/05/2020 - 14:00\nΉταν επιθυμία και έγινε πράξη! Με μια αναπάντεχη ανακοίνωση η Warner Bros. επιβεβαίωσε και επίσημα την ύπαρξη του «Snyder Cut» του «Justice League» το οποίο μάλιστα θα κυκλοφορήσει κατευθείαν στην τηλεόραση από το HBO Max.\nΟ ίδιος ο σκηνοθέτης κατά τη διάρκεια livestream έχοντας στο πλευρό του τον Χένρι Κάβιλ που υποδύεται τον Σούπερμαν δήλωσε: «θέλω να ευχαριστήσω το HBO Max και την Warner Brothers για αυτή την γενναία χειρονομία υποστήριξης των καλλιτεχνών επιτρέποντας τα πραγματοποιήσουν τα πραγματικά τους οράματα. Επίσης, ένας ειδικό ευχαριστώ σε όλους εσάς που βοηθήσατε το κίνημα #ReleasetheSnyderCut έτσι όλο αυτό να γίνει πραγματικότητα».\nΘυμίζουμε ότι ο ο Ζακ Σνάιντερ είχε γυρίσει το μεγαλύτερο μέρος της ταινίας όμως αποχώρησε από τη σκηνοθεσία του «Justice League», λόγω του θανάτου της κόρης του. Την ταινία ανέλαβε να ολοκληρώσει ο Τζος Γουίντον, αποσπώντας ωστόσο μέτριες κριτικές. Για πολύ καιρό μετά την κυκλοφορία της άρχισε να εμφανίζεται το hashtag #ReleaseTheSnyderCut στα μέσα κοινωνικής δικτύωσης και να δημιουργείται μια καμπάνια που γρήγορα πήρε μεγάλες διαστάσεις. Μέσω αυτής οι φαν απαιτούσαν από την Warner Bros. να δώσει στη δημοσιότητα το cut που υπήρχε και περιείχε τα πλάνα που δεν ειχαν κοπεί από την εκδοχή που κυκλοφόρησε στα σινεμά.\nΕίναι αξιοσημείωτο ότι στο tweet του HBO Max χρησιμοποιείται το εν λόγω hashtag των θαυμαστών.\nΤο «Zack Snyder's Justice League¬, θα διατεθεί μέσω του HBO Max μέσα στο 2021, χωρίς να έχουν γίνει γνωστές περισσότερες πληροφορίες για τη διάρκεια ή τη μορφή του. Σύμφωνα με πληροφορίες η δημιουργική ομάδα θα επιστρέψει για να τελειοποιήσει το μοντάζ, να ντύσει τα πλάνα με μουσική και να ολοκληρώσει ή να προσθέσει νέα οπτικά εφέ.\nΚορονοϊός – Ιταλία: 70 νεκροί το τελευταίο 24ωρο – Το ίδρυμα Gimble αμφισβητεί τα στοιχεία της Λομβαρδίας\nΤσίπρας: Θετική η πρόταση της Κομισιόν, αλλά ας μη βιαστούμε να πανηγυρίσουμε\n27/05/2020 - 11:56